Slučaj pukovnika Aleksića: Napad na Predraga Šukovića došao iz bezbjednosnog sektora Crne Gore – Borba\nU intervjuu jednoj medijskoj kući u Srbiji, pukovnik Radovan Aleksić se, između ostalog, osvrnuo i na montirani krivični postupak koji se u Crnoj Gori vodi protiv njega još od 2016. godine.\nObjašnjavajući pozadinu tih dešavanja on je naglasio da uopšte ne poznaje Predraga Šukovića niti lica iz bezbjednosnog sektora i državnog vrha Crne Gore sa kojima je Šuković bio u sukobu a čiju je kriminalnu djelatnost je istraživao kao načelnik Odsjeka za borbu protiv organizovanog kriminala i korupcije u Upravi policije Crne Gore.\nPukovnik Aleksić uopšte nema dodirnih tačaka sa poslovima kojima se Šuković bavio niti ima bilo kakve kontakte sa licima iz bezbjednosnog sektora i državnih vrha Crne Gore.\nNaglasio je da se on nalazi van svega toga i da je krivično djelo njemu smišljeno i planski predmetno iz dva razloga:\nPrvo da se zaštite stvarni nalogodavci organizatori izvršilac pokušaja Šukovićevog ubistva a oni se, očigledno, nalaze u državnom vrhu i bezbjednosnom sektoru Crne Gore i, drugo, da se crnogorske službe bezbjednosti obračunaju sa njim iz razloga koji nemaju nikakvih dodirnih tačaka sa pokušajem Šukovićevog ubistva.\n„Zbog čega crnogorske službe bezbjednosti imaju potrebu da se obračunavaju sa mnom – to je jedno široko pitanje“, ostao je nedorečen Aleksić i zaključio „Namjera da se meni podmetne krivično djelo je sastavni dio plana da se ubije Šuković. Nadam se da je to sada svima jasno“.\nOvom Aleksićevim izjavom je potvrđeno izvještavanje istraživačkog centra našeg portala o pozadini postupka koji se vodi protiv ovog srpskog državljanina. Tok postupka je jasno pokazao da je predmetno krivično djelo planski podmetnuto i nije tačna tvrdnja istražnih organa da je njega prijavio i prepoznao građanin iz Sarajeva kako je to plasirano široj javnosti.\nRadi se klasičnoj podvali nalogodavaca ovog montiranog procesa koji su, angažovanjem lica iz Sarajeva, za koga Aleksić tvrdi da je saradnik crnogorskih službi bezbjednosti, htjeli ostaviti utisak u javnosti da je postupak počeo njegovom prijavom i tako ujedno pokusali prikriti svoju nečasnu ulogu u ovoj farsi.\nPodsjećamo da je Predrag Šuković ranjen 11. jula 2016. godine u Podgorici što je izazvalo veliko interesovanje domaće i međunarodne javnosti zbog njegovog sukoba sa licima iz državne administracije Crne Gore, prije svega sa Duškom Markovićem, Veselinom Veljovićem, Sinišom Stojkovićem i drugim licima koja su bila predmetom njegovog interesovanja u istraživanju ilegalne proizvodnje i prometa cigareta, istrazivanja napada na novinarku Oliveru Lakić, ali i nekih drugih djelatnosti.\nKako su preneli pojedini mediji u Srbiji, službe bezbjednosti Crne Gore vode kampanju protiv Aleksića već decenijama pokušavajući da se obračunaju sa njim, što je nalogodavcima ovog montiranog procesa u potpunosti pogodovalo.\nPlanski podmetanje ovog krivičnog djela je osnovni razlog što istražni organi ignorišu činjenicu da se Radovan Aleksić u vrijeme napada na Predraga Šukovića nije nalazio u Crnoj Gori.


Hocu.ba U četvrtak u Sarajevu počinje deseto izdanje POINT konferencije – Hocu.ba\nU četvrtak u Sarajevu počinje deseto izdanje POINT konferencije\nDeseto izdanje POINT konferencije održat će se 2. i 3. juna u sarajevskom Domu mladih, a\nokupit će oko 70 govornika/ca i više od 200 učesnika/ca iz regiona jugoistočne Evrope i drugih zemalja.\nPOINT konferencija (Politička odgovornost i nove tehnologije) najveća je konferencija ovog tipa u regionu jugoistočne Evrope (SEE), koja nastoji da bude platforma za civilno društvo i koja podstiče upotrebu novih tehnologija. Od svog prvog izdanja, POINT konferencija okuplja aktiviste/kinje, novinare/ke, istraživače/ice, predstavnike/ce civilnog društva, ali i biznis sektora, te je postala platforma za razmjenu ideja i inovativnih rješenja za promociju odgovornog i otvorenog društva.\nKroz brojne panel-diskusije, učesnici/e će tokom dva dana konferencije razgovarati o temama kao što su važnost provjere činjenica, borba protiv teorija zavjere i utjecaj pandemije Covid-19 na sve sfere života. Učesnici/e će razgovarati i o ratu u Ukrajini, borbi protiv dezinformacija, koje se svakodnevno pojavljuju u medijima u vezi s ruskom invazijom na ovu zemlju, Arapskomproljeću i promjenama do kojih je ono dovelo tokom proteklih deset godina, te mnogim drugim temama, poput digitalne sigurnosti, otvorenih podataka, ali i ekonomskih migracija u regionu jugoistočne Evrope.\nKonferencija će biti održana na engleskom jeziku, a kompletan program ovogodišnjeg izdanja POINT-a dostupan je OVDJE.\nPOINT konferenciju organizuje UG „Zašto ne“, u partnerstvu s mrežama ACTION SEE i SEE\nCheck, uz podršku Nacionalne zaklade za demokratiju (NED), Balkanskog fonda za demokratiju (BTD), Partnerstva za otvorenu vlast (OGP) i Centra za međunarodno privatno preduzetništvo (CIPE)\nAutor Hocu.ba praksa konferencija mladi point prilika\n« YouthSpeak Forum 2022 #kreniodsebe


Iran traži od međunarodne zajednice da izraelske akcije označi kao „genocid“ usred rasplamsavanja borbi - balkanin\nHome/vijesti/Iran traži od međunarodne zajednice da izraelske akcije označi kao „genocid“ usred rasplamsavanja borbi\nTenzije između Izraelaca i Palestinaca prelile su se ovog mjeseca u nasilje u Izraelu i na Zapadnoj obali i u sukob između Tel Aviva i militanata u Gazi\nTenzije između Izraelaca i Palestinaca prelile su se ovog mjeseca u nasilje u Izraelu i na Zapadnoj obali i u sukob između Tel Aviva i militanata u Gazi, a sukob je izazvala očekivana presuda Vrhovnog suda o deložaciji palestinskih porodica iz jerusalimskog naselja i policijska okupacija džamije Al-Aqsa.\nTeheran zahtijeva od međunarodne zajednice da prepozna “kriminalno” ponašanje Izraela kao “genocid” i poziva druge zemlje i organizacije da okončaju svoju “neprihvatljivu neutralnost” u izraelsko-palestinskom sukobu, rekao je glasnogovornik iranskog Ministarstva vanjskih poslova Saeed Khatibzadeh.\n„Iran vjeruje da krivična djela okupatorskog režima predstavljaju zločin protiv čovječnosti i da bi ih trebalo prepoznati kao genocid“, rekao je portparol obraćajući se novinarima na brifingu za novinare u ponedjeljak. Njegove primjedbe je citirala novinska agencija FARS.\n„Iran poziva vlade i odgovorne međunarodne organizacije da okončaju svoju neprihvatljivu neutralnost prema agresoru“, dodao je on, pozivajući Savjet bezbjednosti Ujedinjenih nacija da „ispuni svoju inherentnu misiju i dužnost“ i izvrše pritisak na Tel Aviv da „okonča svoju agresiju“.\nGlasnogovornik je ponovio da Iran “najoštrije osuđuje novu rundu brutalne agresije cionističkog režima” na Palestince i nastavio da napada zapadne države zbog podrške Izraelu, što je, kako je rekao, dovelo do intenziviranja njegovog destruktivnog ponašanja.\nDodao je da Iran smatra da Palestinci „imaju urođeno i prirodno pravo da se brane“, a da je „vraćanje“ njihovih prava „globalna odgovornost“.\nHatibzadeh je dalje rekao da postoji samo jedno moguće „pravedno rješenje“ za izraelsko-palestinski sukob: „referendum o pravu na samoopredjeljenje uz učešće svih izvornih Palestinaca, muslimana, hrišćana i Jevreja“.\nPortparol nije jedini iranski zvaničnik koji termin „genocid“ koristi za situaciju u Izraelu, Zapadnoj obali i Gazi. U nedjelju, na hitnom sastanku Organizacije za islamsku saradnju, iranski ministar spoljnih poslova Mohammad Javad Zarif pozvao je članove OIC da izraelske akcije prepoznaju kao „genocid i zločine protiv čovječnosti“ i zatražio od država članica da „prošire jurisdikciju svojih nacionalnih sudova na krivično gonjenje zločinaca koji su počinili ratne zločine, genocid i zločine protiv čovječnosti na palestinskim okupiranim teritorijama.”\nTakođe u nedjelju, Mohammad Baker Kalibaf, predsjednik iranskog parlamenta, osudio je Izrael kao “glavno zlo” na Bliskom istoku i pozvao regionalne lidere da “pomognu snagama otpora što je prije moguće da spriječe genocid” nad Palestincima.\nTvrdnje o „genocidu“ nisu nove i političari iz obje zemlje koriste ih godinama. Prošlog mjeseca, izraelski premijer Benjamin Netanyahu rekao je da „nikada neće dozvoliti Iranu da nabavi nuklearno oružje za izvršenje genocida nad Izraelom“. Prije toga, uporedio je Iran sa nacističkom Njemačkom i sugerisao da Teheran „otvoreno izjavljuje svaki dan da želi izbrisati Izrael sa lica Zemlje“.\nIranski zvaničnici su zaista više puta rekli da se nadaju da će Izrael biti “eliminisan” ili “nestati sa stranice vremena”, ali su ukazali da očekuju da će se ovaj proces dogoditi na način sličan kolapsu režima šaha u Iranu , ili putem referenduma, a ne kao rezultat vojne akcije Irana ili bilo koje druge muslimanske nacije.\nIran i Izrael nisu imali diplomatske odnose o kojima bi mogli da razgovaraju od islamske revolucije 1979. godine i svrgavanja proameričkog, proizraelskog režima šaha. Dvije države su se više puta sukobljavale u sajber-prostoru, regionalnim sukobima posrednika, a nedavno i u napadima na komercijalne brodove jednih i drugih. Iran je optužio Izrael za ubistvo skoro desetak svojih nuklearnih naučnika, navodno zbog teheranske inicijative za nuklearno oružje. Iranske vlasti su naglasile da je nuklearni program zemlje miroljubiv i zatražile su od međunarodne zajednice da istraži sumnjivi izraelski nuklearni arsenal, koji Tel Aviv niti potvrđuje niti poriče da postoji.


Željko Mitrović — Cenzolovka\nSrđan Milovanović (Prva, TV B92) i Željko Mitrović (Pink) o konkursu za nacionalne frekvencije: N1 nam nije konkurencija\n– Naravno da ćemo konkurisati za nacionalnu frekvenciju, i Prva i B92. Pa te dve televizije sam platio 200 miliona evra. Imaju pravo da konkurišu, i naravno da očekujemo da obnovimo frekvenciju. Te dve televizije imaju 1.000 zaposlenih – kaže za Danas Srđan Milovanović, vlasnik Prve i TVB92.\nŽeljko Mitrović o serijalu „Junaci doba zlog“: Prijaju mi forme prepisane sa Pinka\nPoslednja emisija serijala „Junaci doba zlog“ emitovana na N1 bavila se likom i delom Željka Mitrovića – njegovim usponom za vreme JUL-a i podrške Mire Marković, do današnjih dana kada već ima izgrađenu imeriju podržavajući svaku vlast do sada i kršeći pritom sve profesione i moralne norme.\nKrajem decembra Apelacioni sud ukinuo presudu Višeg suda po tužbi Olje Bećković protiv TV Pink, Željka Mitrovića, Verice Bradić i Gorana Gmitrića zbog plagiranja „Utiska nedelje”. Apelacija konstatuje „da se ne može pravilno zaključiti da je emisija ’Hit tvit’ plagijat emisije ’Utisak nedelje’, već se mora ispitivati i da li se one u nečemu razlikuju”, odnosno koji su segmenti „Utiska” originalna tvorevina autorke\nVlasnik Pink televizije Željko Mitrović je odbacio je optužbe potpredsednice Stranke slobode i pravde (SSP) Marinike Tepić o neprofesionalnom reagovanju voditeljke emisije "Hit Tvit" Verice Bradić na napade Ace Lukasa na novinarku Žaklinu Tatalović i ocenio da se nastavlja hajka protiv ove medijske kuće.\nZa vikend građani Srbije dobijaju još jednu televiziju - Red TV. U jednom od promotivnih spotova kažu da će to biti „jedina televizija koju gledaoci uređuju“. Zvanični papiri ipak kažu drugačije - glavni i odgovorni urednik biće njen vlasnik, Željko Mitrović. Njegova medijska imperija u poslednjih mesec dana narasla je osnivanjem ove televizije, istoimenog portala, ali i kupovinom radija Lagune koji je platio oko 250 hiljada evra.\nNovinarka Pinka Ksenija Vučić i vlasnik te televizije Željko Mitrović prvostepeno su osuđeni pred Višim sudom u Beogradu za plasiranje neistina o maloletnom D. Đ, koga su optužili da je na protestu budućih srednjoškolaca ispred zgrade Ministarstva prosvete zapalio sliku ministra Šarčevića, navodi se u saopštenju njegovih roditelja Sonje i Mlađana Đorđevića, koji je i predsednik pokreta "Oslobođenje".


Fiskalni savet: Srbija među najzagađenijim zemljama u Evropi, za čišćenje osam i po milijardi evra - Radio Luna\nSrbija je među najzagađenijim zemljama u Evropi i u narednih deset do 15 godina je potrebno da u zaštitu životne sredine i komunalnu infrastrukturu uloži oko 8,5 milijardi evra iz budžeta, rekao je predsednik Fiskalnog saveta Pavle Petrović.\nfoto izvor: Tanjug / Rade Prelić- Petrović je rekao da je stanje svih oblasti životne sredine kritično, voda za piće je lošeg kvaliteta, kanalizaciona mreža nerazvijena, a komunalne vode se izlivaju u reke, otpad se ne prerađuje već odlaže na nesanitarne deponije, a trećina građana udiše zagađen vazduh. Procene Fiskalnog saveta su, kako je rekao, da godišnje zbog zagađenja vazduha pre vremena umre oko 10.000 ljudi.\nPredsednik Fiskalnog saveta Pavle Petrović je istakao da je pravi trenutak da se iz državne kase počne investirati u zaštitu okoline i komunalnu infrastrukturu jer je budžet uravnotežen, smanjenjem deficita od 2,2 milijarde evra iz 2014. godine.\n– U državnoj kasi će se naći višak novca jer su smanjenji troškovi za kamate i po osnovu garancija, a privredni oporavak obezbeđuje veće prihode, pa je iz budžeta moguće godišnje za zaštitu okoline izdvojiti oko jedan odsto bruto domaćeg proizvoda (BDP) ili 350 do 400 miliona evra,rekao je Petrović.\n– Elektroprivreda Srbije (EPS) će u narednih desetak godina morati da u zaštitu životne sredine uloži oko jednu milijardu evra, rekao je Petrović i istakao da su te investicije neodložne, a da na njih obavezuje i Poglavlje 27 u procesu pridruženja Srbije EU..\n– Vlada Srbije je jednom propustila priliku, 2006.godine, da reši ogromne probleme u zaštiti okoline, a imala je novca u budžetu i prodala Mobtel od čega je prihodovala 1,54 milijarde evra,rekao je Petrović.\n– Najveći problemi su u sektoru voda jer se prečisti samo deset odsto komunalnih otpadnih voda, a Beograd i Novi Sad ih direktno ispuštaju u Dunav i Savu, rekao je Petrović.\n– Za uklanjanje istorijskog otpada preduzeća Zorka, Viskoza, Azotare i drugih i uklanjanja divljih deponija potrebno je oko 300 miliona evra, a za sanaciju rudarskog otpada oko 200 miliona evra, rekao je Petrović.\nZa izgradnju čistijeg sistema daljinskog grejanja neophodno je 550 miliona evra, a za ;modernizaciju voznog parka Gradskog saobraćajnog preduzeća Beograd neophodno je oko 100 miliona evra.\n– Povećanje investicija u zaštitu životne sredine i komunalnu infrastrukturu od 1,3 odsto BDP poguralo bi i privredni rast Srbije za oko 0,5 odsto, rekao je Petrović.\n– Novac od taksi za zaštitu životne sredine treba koristiti za taj sektor umesto što se preusmerava za druge potrebe, rekao je Petrović.\nRosa škola roditeljstva od danas i u Užicu\nOrlovi se večeras bore za osminu finala\nitsadmin јун 27


Veterani: Dan kada je policija stala u odbranu BiH | Starmo\nNaslovnica Mostar Veterani: Dan kada je policija stala u odbranu BiH\nVeterani: Dan kada je policija stala u odbranu BiH\nMostar — Savez veterana policije u Hercegovačko-neretvanskom kantonu (HNK) sutra će obilježiti dan mobilizacije rezervnog sastava policije, po odluci koju je 19. septembra 1991. godine donijelo Predsjedništvo Republike Bosne i Hercegovine.\nPredsjednik Saveza veterana policije u HNK, Vahid Alagić, za Radio Gradska mreža je, povodom dvadeset i devete godišnjice od historijske odluke državnog Predsjedništva, rekao kako je veliki značaj tog datuma, jer je Predsjedništvo RBIH tada jednoglasno donijelo odluku, imajući u vidu već izvršenu agresiju na Sloveniju i Hrvatsku, te činjenicu da je sigurnost i teritorijalni integritet Bosne i Hercegovine bio jako ugrožen.\n“Policijske snage su bile prve naoružane, opremljene, sa jasnom komandnom strukturom, koje su stale u zaštitu integriteta i suverentiteta Bosne i Hercegovine. Nakon toga su učestvovale u svim borbenim dejstvima, u sadejstvu sa Armijom Republike BiH, sve do završetka rata”, kazao je Alagić za RGM radio.\nOn je najavio da će veterani policije u subotu posjetiti mjesta ukopa poginulih pripadnika MUP-a Republike BiH, kako bi im odali počast i sjetili se svih poginulih.


Real - Najmoćniji napad u istoriji! - Sportske.net\nReal - Najmoćniji napad u istoriji!\n"Marka" danas piše da je dolazak Gareta Bejla blizu, a da bi i Suarez mogao da stigne odmah posle odlaska Pipite Iguaina. Kako vam se sviđa napad Ronaldo-Suarez-Bejl?\nFlorentino Perez je uglavnom tih ovog leta, doduše stigli su Isko, Hese, Iljaramendi, ali tek se čekaju "Galaktikosi".\n"Marka" piše da je posao sa Bejlom prešao u "toplu fazu" da je navodno Velšanin već pristao i da će potpisati ugovor na šest sezona vredan 60 miliona evra.\nPrema pisanju lista posao bi mogao da bude zaključen u Los Anđelesu u avgustu, Real će posle još dve evropske provere preleteti baru i to je prilika da se pregovara sa Totenhemom. Uz 85 miliona, u London bi mogao i Koentrao kao deo dogovora što bi Bejla učinilo najskupljim igračem svih vremena.\nKristijano Ronaldo će produžiti ugovor.\n"Nemam u to nikakvu sumnju, on ostaje sa nama do kraja karijere", ponovio je L'Ekipu Florentino Perez i negirao da Merengesi žele Ibrahimovića.\n"Rekao sam to i predsedniku Al Kelaifiju, nećemo dovesti nijednog igrača PSŽ", tvrdi prvi čovek Madriđana.\nProdaja Iguaina je izvesna, pitanje je samo hoće li prihvatiti ponudu Napolija ili i dalje čeka Arsenal što je opcija koju preferira. Ali novac od Argentinca, gotovo je sigurno biće iskorišćen za dovođenje Luisa Suareza. Njemu je poručeno da čeka i da će u avgustu sigurno stići u Madrid.\nKako će izgledati napad u kome Kristijano i Bejl igraju po bokovima, a Suarez u samom špicu, dok se iza njega pridodaje Ozil nije teško zamisliti.\nNavijači Reala su u slatkom isčekivanju do kraja avgusta...


Imajući u vidu obaveze država, koje proizilaze iz načela Univerzalne deklaracije o ljudskim pravima, Međunarodne konvencije o zaštiti svih osoba od prisilnih nestanaka, Povelje Ujedinjenih naroda, međunarodnih ugovora i drugih instrumenata zaštite dostojanstva i ljudskih prava svih ljudi, ICMP poziva na hitno stvaranje institucija koje će se baviti rješavanjem pitanja nestalih osoba u Libiji.\nBroj osoba koje su prijavljene kao nestale od početka ustanka u februaru 2011 je velik. Postoje i izvještaji o nestanku ljudi tokom Gadafijeve ere, koje treba istražiti. Prema tim izvještajima, u Libiji su već locirane masovne grobnice iz tog perioda. ICMP poziva Libijske vlasti da spriječe sva slučajna ili nestručna iskopavanja, te da osiguraju pouzdanost prikupljanja dokaza i odgovarajuće dokumentovanje mjesta, posmrtnih ostataka i pripadajućih artefakata.\nICMP konstatuje da propuštanje mogućnosti da se porodicama odgovori na pitanje o sudbini i mjestu na kome se nestale osobe nalaze predstavlja nastavak kršenja ljudskih prava, što je moguće nadokaditi kroz efikasan, pouzdan i transparentan proces.\nLibija nije potpisnica Međunarodne konvencije o zaštiti svih osoba od prisilnih nestanaka i ICMP poziva libijske vlasti da započnu aktivnosti koje vode ka ratifikaciji ove konvencije.\nICMP poziva vlasti da osiguraju da se prava porodica nestalih poštuju u svakom trenutku, te da preživjeli i civilno društvo imaju pristup informacijama o sudbini i mjestu na kome se nalazi nestala osoba, kao i uzrocima nestanka.\nMeđunarodna komisija za nestale osobe poziva Prijelazno nacionalno vijeće da pitanje nestalih osoba postavi kao prioritet i da poduzme sljedeće korake:\n•\tPoduzimanje mjera koje vode ka potpisivanju i ratifikaciji Međunarodne konvencije o zaštiti svih osoba od prisilnih nestanaka.\n•\tDonošenje domaćih zakonodavnih odredbi u formi Zakona o nestalim osobama čime bi se regulirala problematika nestalih osoba.\n•\tUspostavljanje Centralnog registra nestalih osoba gdje bi sve nestale osobe bile evidentirane na sistematičan način.\n•\tOsiguravanje mjesta zločina i dokaza koji bi mogli biti važni za rješavanje slučajeva nestalih osoba i privođenje počinoca pravdi.\n•\tPronalaženje, ekshumacija, obrada ostataka i identifikacija nestalih metodama koje su tačne, profesionalne, pouzdane i u skaldu sa standardima pravde, uključujući i one koje se odnose na krivičnu odgovornost. Identifikacija putem analize DNK se smatra najpouzdanijom metodom u identifikaciji velikog broja nestalih osoba.\n•\tVraćanje identifikovanih posmrtnih ostataka porodicama nestalih radi dostojanstvenog ukopa.\n•\tIzdavanje valjanih potvrda porodicama nestalih koje će im omogućili primanje naknada od države.\n•\tObjavljivanje tačnih podataka o broju žrtava, čime će se spriječiti manipulacija pretjeranim procjenama u poitičke svrhe.\nU okviru svog mandata ICMP nastoji osigurati suradnju vlada i drugih organa vlasti u procesu pronalaženja lociranju i identifikacije osoba nestalih usljed oružanih sukoba, drugih neprijateljstava ili kršenja ljudskih prava.\nICMP-ove operacije širom svijeta uključuju pružanje pomoći vladama Zapadnog Balkana, Iraka, Filipina, Čilea i Kolumbije, kao i pomoći Kuvajtu, Norveškoj, Tajlandu i Južnoj Africi. ICMP trenutno ima sjedište u Sarajevu, Bosna i Hercegovina.


30. Novembra 2021.Vijest\nUprkos sumnjama među određenim državnim zvaničnicima da se nedovoljno pažnje posvećuje ljevičarskom ekstremizmu, on se ne može porediti sa desničarskim ili džihadističkim nasilnim ekstremizmom, navodi se u publikaciji Međunarodnog centara za protuterorizam.\n30. Novembra 2021.Suđenje\nHamzabegović: Vještačenje bankovnih računa i mobilnih telefona optužene\nNa suđenju Seni Hamzabegović, optuženoj za finansiranje terorističkih aktivnosti, vještakinja Državne agencije za istrage i zaštitu (SIPA) pročitala je poruke sa tri mobilna telefona oduzeta od optužene, dok je vještakinja ekonomske struke iznijela nalaz i mišljenje o prometu sredstava sa njenih bankovnih računa.\nOsnovni sud u Banjaluci oslobodio je, zbog nedokazanih navoda iz prijave, banjalučkog aktivistu Ozrena Perduva odgovornosti za kršenje Zakona o javnom okupljanju u julu prošle godine kada ga je policija uhapsila na Trgu Krajine dok je davao izjavu medijima. Perduv najavljuje dopunu krivične prijave koju je zbog tog hapšenja ranije podnio.\nPripadnici Državne agencije za istrage i zaštitu (SIPA) uhapsili su devet osoba zbog postojanja osnova sumnje da su počinili zločin protiv čovječnosti nad žrtvama bošnjačke i hrvatske nacionalnosti na području Bosanskog Novog.\n29. Novembra 2021.Vijest\nPronađeni posmrtni ostaci u Doboju: Ekshumacija će se nastaviti\nTokom ekshumacije u mjestu Gavrići u općini Doboj, pronađeni su posmrtni ostaci ljudskog porijekla, saopćeno je iz Tužilaštva Bosne i Hercegovine.\nU Kantonu Sarajevo se izdaju dozvole za gradnju bez ispunjavanja uslova\nOdobrenja za izgradnju izdaju se bez ispunjenja uvjeta investitora u vezi sa zaštitom okoliša, a privatni interes daleko je iznad javnog dok se planski dokumenti donose bez zadovoljenja urbanističkih standarda, navodi se u Inicijativi za formiranje interresorne radne grupe u oblasti gradnje i prostornog planiranja Ureda za borbu protiv korupcije i upravljanje kvalitetom Kantona Sarajevo.\n29. Novembra 2021.Suđenje\nAmir Zukić i ostali: Karavdićeva Odbrana uložila više od 60 dokaza\nU nastavku suđenja sedmorici optuženih za zloupotrebu položaja pri zapošljavanju u javnim preduzećima pred Općinskim sudom u Sarajevu, Odbrana Ramiza Karavdića je uložila više od 60 materijalnih dokaza.\nAndrun: Svjedok o nestanku Himzije Dizdara 10. Oktobra 2006. Članak Svjedok Hasan Tucaković bio je prisutan kada je Himzija Dizdar odveden iz hangara u logoru Gabela, ali nije mogao potvrditi da ga je odveo optuženi Nikola Andrun.\nPodignuta još jedna optužnica za Višegrad 10. Oktobra 2006. Članak Sud Bosne i Hercegovine je potvrdio optužnicu protiv Nenada Tanaskovića u kojoj ga Tužilaštvo tereti za zločine protiv čovječnosti počinjene nad Bošnjacima u Višegradu.\nUkinuta presuda Neđi Samardžiću 9. Oktobra 2006. Članak Apelaciono vijeće je ukinulo prvostepenu presudu protiv Neđe Samardžića kojom je bio osuđen na 13 godina i četiri mjeseca zatvora i odlučilo da zakaže održavanje novog pretresa.\nBožić: Još tri mjeseca pritvora 29. Septembra 2006. Članak Tužilaštvo BiH je tražilo da se Zdravku Božiću pritvor produži za tri mjeseca, a odbrana da bude pušten dok optužnica ne bude podignuta.\nPaško Ljubičić na sudu u Sarajevu 23. Septembra 2006. Članak Iz Haga je u Sarajevo prebačen bivši komandir HVO-a Paško Ljubičić gdje mu je određen pritvor u trajanju od mjesec dana.\nDamjanović: Prisilni rad za logoraše 19. Septembra 2006. Članak Preživjeli iz logora Planjina kuća u Semizovcu, općina Vogošća, ponovo su svjedočili o maltretiranju zatvorenika i njihovom odvođenju, te optužili Dragana Damjanovića.\nKravica: Još jedan svjedok prepoznao Miloša Stupara 15. Septembra 2006. Članak U nastavku suđenja jedanaestorici optuženih za genocid u Srebrenici, još jedan svjedok Tužilaštva rekao da je vidio Miloša Stupara u Sandićima 13. jula 1995. godine.\nKravica: «Muslimani su ubijani iz osvete» 8. Septembra 2006. Članak Dvojica svjedoka prepoznali optužene u sudnici, ali ih nisu povezali sa ubistvima u Kravici.\nDamjanović: Svjedok nije prepoznao optuženog 24. Jula 2006. Članak Mada nije uspio identifikovati optuženog, svjedok Tužilaštva je pričajući o torturama u logorima u Vogošći više puta spomenuo ime Dragana Damjanovića\nKravica: Svjedok prepoznao trojicu optuženih 20. Jula 2006. Članak Na suđenju 11 optuženih za genocid u selu Kravica, svjedok Tužilaštva prepoznao je trojicu optuženih, ali nijednog nije direktno povezao sa ubistvima Bošnjaka, za što ih optužnica tereti.\nPrevious 1 … 1.298 1.299 1.300 1.301 1.302 1.303 Next


Investitori su danas po prvi put platili da bi Nemačkoj pozajmili novac na dve godine, okrenuvši se sigurnom utočištu koje predstavlja najveća evropska privreda, saopštila je centralna banka u Berlinu.\nKamatna stopa na nemačke dvogodišnje obveznice pala je na rekordni minimum od minus 0,06 odsto, navela je Bundesbanka, koja je organizovala aukciju, a prenela agencija AFP.\nNegativna kamatna stopa zapravo znači da investitori plaćaju Nemačkoj da bi joj pozajmili novac.\n- U svetlu postojećih tržišnih tenzija, investitori i dalje traže sigurna ulaganja. To je bio odlučujući faktor uspeha ove aukcije - izjavio je portparol Federalne finansijske agencije, koja upravlja nemačkim javnim dugom.\nBundesbanka je navela da je primila ponude za dvogodišnje hartije vredne 8,354 milijarde evra, dok su ponuđeni zapisi vredni 4,173 milijarde, što znači da je tražnja bila dvostruko veća od ponude.\nNa poslednjoj sličnoj aukciji iz juna, Nemačka je platila prosečnu kamatnu stopu od 0,10 odsto.


U NOVU SEZONU SA NOVIM PROJEKTIMA: Televizija Pink BH proslavlja dvanaesti rođendan\nHome Biznis U NOVU SEZONU SA NOVIM PROJEKTIMA: Televizija Pink BH proslavlja dvanaesti rođendan\nTelevizija Pink BH 29. maja imat će razloga za slavlje, kada će proslaviti 12 godina uspješnog rada. Od samog osnivanja ružičasta televizija se pozicionirala na samom vrhu televizijskog neba u Bosni i Hercegovini, a velike zasluge za ovaj uspjeh pripadaju Lajli Torlak, glavnoj i odgovornoj urednici Pink BH i njenom programskom i produkcijskom timu.\n„Istrajnost u programskom i produkcijskom segmentu, naravno uz osluškivanje afiniteta gledatelja TV Pink BH je razlog zbog kojeg trajemo punih 12 godina. Moram istaći da smo i u protekloj godini napravili vrlo dobar program u vlastitoj produkciji i sa ponosom mogu reći da smo najgledanija komercijalna televizija u BiH“ – ističe Torlak.\nGlavna i odgovorna urednica TV Pink BH kaže da je recept za uspjeh povjerenje, kreativnost, spremnost da se odgovori novim izazovima i naravno timski rad.\n„Ovaj posao od kompletnog tima traži potpuno davanje, vrlo je važno osluškivati damar gledatelja, učiti od drugih, postavljati nove ciljeve i naravno težiti njihovom ostvarenju. Mislim da smo zadate ciljeve u protekloj godini ispunili i sada pomjeramo našu granicu“ – naglašava glavna i odgovorna urednica TV Pink BH.\nZa jesen Pink BH priprema novu programsku šemu koja će kao što su gledatelji navikli biti raznovrsna.\n„U novoj jesenjoj programskoj šemi koja kreće od septembra počet ćemo sa našim provjereno dobrim formatima iz vlastite produkcije poput emisija „Zabranjeni Forum“, „Dobar komšija“,“ Sa Tanjom na ti“, „Dvogled“ i „Na kraju sedmice“ koje će dobiti novo ruho. Vrlo sam ponosna i na jutarnji program “Udri muški” koji realizujemo sa “Otvorenom mrežom”.\nI kroz taj projekat smo pokazali da smo društveno odgovorna kompanija koja bezuslovno pomaže onima kojima je pomoć najpotrebnija. U novoj sezoni takođe nastavljamo vrlo gledane formate muzičkih takmičenja „Pinkove zvezde“ i „Pinkove zvezdice“ koji će sudeći prema završenim audicijama iz naše zemlje u narednoj sezoni pokazati talenat muzičara iz cijele regije, naročito iz Bosne i Hercegovine.\nNaš serijski program obogatit ćemo novim serijskim hitovima, donijet ćemo najnovije naslove iz svijeta filma, radit ćemo veliki licencirani televizijski projekat koji obara sve rekorde gledanosti i biće tu još iznenađenja koja ćemo početi otkrivati sredinom augusta“ – ističe Lajla Torlak.


Music PRESS: Svetski dan knjige i autorskih prava - 23. april\nSvetski dan knjige i autorskih prava - 23. april\nU Španiji je ovaj dan praznik još od 1923. godine u čast pisca Migela de Servantesa koji je umro na taj dan. Ovo je takođe i deo proslave dana Svetog Đorđa u Kataloniji, gde je tradicija od Srednjeg veka da muškarci donose ruže svojim voljenim, a od 1925. godine da žene daju knjigu u zamenu. Polovina godišnje prodaje knjiga u Kataloniji je u ovo vreme sa preko 400.000 prodatih i razmenjenih primeraka za preko 4 miliona ruža.\nGodine 1995, na Generalnoj konferenciji UNESKO-a je odlučeno da se Svetska dan knjige i autorskih prava slavi na ovaj datum, jer je tada katalonski festival, a i ovo je datum godišnjice rođenja i smrti Vilijama Šekspira, smrti Migela de Servantesa, Inke Garsilaso de la Vege i Žozepa Pla, rođenja Morisa Drjuona, Vladimira Nabokova, Manuela Valeho Mehie.\nIako se 23. april često navodi kao datum smrti i Šekspira i Servantesa, to nije u potpunosti tačno. Servantes je umro 23. aprila po gregorijanskom kalendaru, međutim, tada se u Engleskoj koristio julijanski kalendar. Dok je Šekspir umro 23. aprila po julijanskom kalendaru koji je u upotrebi u Engleskoj u to vreme, zapravo je umro oko deset dana nakon Servantesa, zbog neslaganja između dva kalendarska sistema.\nOvogodišnja prestonica Dana knjige je Port Harkurt u Nigeriji gde će posebna pažnja biti usmerena na decu i mlade i njihovu kulturu čitanja. Generalni direktor UNESCO-a Irina Bokova je u svojoj poruci povodom ovogodišnjeg Dana knjige naglasila da je knjiga otelotvorenje ljudske kreativnosti i želje za deljenjem ideja i znanja. „Istorija pisane reči je ujedno i istorija čovečanstva, a knjige igraju veliku ulogu kako u ličnom ispunjenju, tako i u društvenim promenama“, rekla je Irina Bokova.\nZa ovogodišnju proslavu Svetskog dana knjige i autorskih prava raznovrsne programe su najavili Narodna biblioteka Srbije, Biblioteka grada Beograda, Muzej savremene umetnosti i Muzej istorije Jugoslavije, kao i veliki broj biblioteka i knjižara širom zemlje.\nу понедељак, април 23, 2018


Prikaz ili skrivanje držača ispune - Excel\nPo zadanom je uređivanje _ z0z_ i povlačenje i ispuštanje uključeno u programu Excel da biste mogli odvući miša na pomicanje i kopirati ćelije na sljedeći način:\nPremještanje ćelije ili raspona ćelija postavljanjem pokazivača miša na obrub ćelije ili raspona ćelija tako da se promijeni u pokazivač za premještanje _ z0z_, a zatim povucite ćeliju na drugo mjesto.\nKopirajte ćeliju ili raspon ćelija držeći pritisnutu tipku CTRL dok postavite pokazivač miša na obrub ćelije ili raspona ćelija tako da se promijeni u pokazivač za kopiranje _ z0z_, a zatim povucite ćeliju ili raspon ćelija na drugo mjesto.\nOdvucite držač za ispunu _ z0z_ da biste kopirali podatke ili ispunili susjedne ćelije nizom podataka.\nTu mogućnost možete uključiti ili isključiti po potrebi na sljedeći način:\nU kategoriji Napredno u odjeljku mogućnosti uređivanjapotvrdite ili poništite potvrdni okvir Omogući ručicu za ispunu i povlačenje i ispuštanje ćelija .\nNapomena: Da biste spriječili zamjenu postojećih podataka kada povučete držač za ispunu, provjerite je li potvrđen okvir Upozori prije prepiљenja ćelija . Ako ne želite da Excel prikazuje poruku o prepisivanje ćelija koje nisu prazne, poništite taj potvrdni okvir.


Sastanak na temu Vinska cesta Hercegovine – put ka tržištu – Vanjskotrgovinska komora BiH\nSastanak na temu Vinska cesta Hercegovine – put ka tržištu\nDopredsjednik Vanjskotrgovinske/Spoljnotrgovinske komore Bosne i Hercegovine dr.sc. Vjekoslav Vuković zajedno s direktorom Sektora za javna dokumenta Mirkom Boškovićem održao je sastanak s Mirnom Jelčić, direktoricom projekta za regiju Hercegovina pri USAID-u – Razvoj održivog turizma u Bosni i Hercegovini.\nUSAID Turizam i Vanjskotrgovinska komora su oformili partnerstvo u cilju pružanja podrške razvoju Vinske ceste Hercegovine, punom uključivanju svih pružatelja usluga vinskog turizma i stvaranju dinamičnog okruženja.\nVinska cesta Hercegovine – put ka tržištu je dio serije webinara Upoznajte svoje tržište čiji je cilj pružiti podršku turističkoj industriji u Bosni i Hercegovini pri usvajanju najboljih inovativnih trendova na međunarodnom tržištu, uzdizanju na višu razinu i privlačenje pronicljivih posjetilaca visoke platežne moći.\nHercegovački vinari nastoje biti prepoznati po Žilavki i Blatini, svojim jedinstvenim sortama grožđa, i žele predstaviti svoja vina, hranu, prirodu i kulturu na međunarodnoj sceni. Prepoznavanjem kvalitete vina i uvrštavanjem vina u doživljaj Hercegovine, vinari podržavaju stvaranje snažnog i jedinstvenog brenda Vinske ceste Hercegovine. Bosna i Hercegovina je već poznata po svojim zapanjujuće bogatim prirodnim i kulturnim resursima, hrani, vinu, i načinu života.\nKao dio nastojanja postizanja međunarodne prepoznatljivosti, Vinska ceste Hercegovine je na putu da postane članica Evropske kulturne rute loze i vina Iter Vitis – Les Chemins de la Vigne, jedne od zvaničnih Kulturnih ruta Vijeća Evrope. Usvajanjem kriterija za razvoj vinskih puteva Iter Vitis, stvaranjem održivog sistema upravljanja, ispunjavanjem kriterija za članstvo u Iter Vitis i dobivanjem oznake Iter Vitis, Bosna i Hercegovina će zauzeti mjesto na međunarodnim mapama vinskog turizma, i na taj način otvoriti mogućnosti za uspostavu partnerstava, i usmjeriti put razvoja zasnovan na lokalnoj tradiciji i kulturi. Predstavnici Evropske federacije Iter Vitis će predstaviti prednosti članstva u vinskim cestama, kao i korake za dobivanje i korištenje oznake Iter Vitis.


Esperanza eksterna EMP117S baterija za mobilni telefon cena, cene Srbija, prodaja Beograd Novi Sad Niš\nEsperanza eksterna EMP117S baterija za mobilni telefon cene\nTrenutno nemamo slike za Esperanza eksterna EMP117S\nEPonuda nije internet prodavnica već Vam omogućava da brzo i lako nađete Esperanza eksterna EMP117S baterija za mobilni telefon po najjeftinijoj ceni. Naš cilj je da kupci budu što bolje informisani o ponudi Esperanza baterija za mobilni telefon eksterna EMP117S na tržištu Srbije. Vrlo lako nalazite željeni proizvod za kategoriju Baterije za mobilne telefone cene, ne morate da lutate od sajta do sajta za Esperanza Baterije za mobilne telefone, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Esperanza eksterna EMP117S baterija za mobilni telefon sa PRODAVCEM. EPonuda ne može da garantuje potpunu tačnost specifikacije i slika za Esperanza eksterna EMP117S baterija za mobilni telefon. Pre kupovine, podatke za Esperanza baterija za mobilni telefon eksterna EMP117S proverite na sajtu PROIZVOĐAČA.


Hojt Brajan Ji: Region neće dostići EU decenijama - Politika - Dnevni list Danas\nPočetna » Politika » Hojt Brajan Ji: Region neće dostići EU decenijama\nHojt Brajan Ji: Region neće dostići EU decenijama\nAmerički zvaničnik Hojt Brajan Ji ocenio je u intervjuu za NIN da region neće dostići Evropsku uniju ni za 30 godina. „Jedan od najvažnijih faktora na Balkanu je saradnja SAD i EU. Gde god su SAD i EU delovale zajedno, radile u istom smeru, obično je bilo napretka.\n1Piše: P. D. 05. jula 2017. 19.42\nZato smatram da je ključni činilac napretka volja političkih lidera da urade ono što treba da urade i prihvate savet i pomoć međunarodne zajednice. Pokušavamo zajedno sa našim partnerima da utvrdimo zajedničke ciljeve. Očigledno je da se ne slažemo ni sa jednom zemljom u potpunosti. Ali ono što smo pokazali na Balkanu je želja da sve zemlje prvo postanu stabilnije, drugo, da se razvijaju i treće, da budu bezbedne. Ti ciljevi su međusobno povezani i, ako se složimo koji su koraci neophodni, do napretka će veoma brzo doći. Videli smo, na primer, šta je bilo u Crnoj Gori, u zemlji u kojoj je političko rukovodstvo, vođeno tadašnjim premijerom Đukanovićem, a zatim i premijerom Markovićem, donelo stratešku odluku da se priključi NATO i EU“, navodi Ji za NIN.\nHojt Brajan Ji: Ono što sam rekao u Beogradu je politika SAD\nHojt Ji otišao par koraka dalje od EU\n09. jula 2017. u 12.56\nHoće. Uz pomoć miliona migranata koji će povući EU u srednji vek taman na našu razinu.


Samački život loše utiče na zdravlje • Vivateka\nPočetna / EKSPERTI / Lekari / Samački život loše utiče na zdravlje\nSamački život loše utiče na zdravlje\nIako mnogi smatraju da bi svako trebalo bar jednom u životu da pokuša da živi sam, jer samački život ima brojne prednosti, novo istraživanje pokazuje da je samački život loš za zdravlje i ishranu.\nVelikom broju mladih ljudi je luksuz da žive sami, pa se iz tog razloga većina odluči za život sa cimerom ili prijateljem. Ipak, sudeći prema novom izveštaju Njujork tajmsa to nije dobra ideja, jer se samački život može povezati sa osećajem izolacije i manjkom društvene integracije i poverenja što utiče na mentalno zdravlje.\nU SAD-u skoro jedna trećina ljudi od 65 godina žive sami, a Kular kaže da je socijalna izolacija rastuća epidemija, jer je od osamdesetih godina broj Amerikanaca koji kažu da su usamljeni povećan sa 20 na 40 odsto.\n„Osobe sa malim brojem društvenih veza imaju poremećene obrasce spavanja, izmenjen imunološki sistem, skloniji su upalama i imaju povećan nivo hormona stresa. Jedno nedavno istraživanje pokazalo je da izolacija povećava rizik od srčanih oboljenja za 29 odsto, a moždanog udara za 32 odsto“, piše Njujork tajms.


Obeležen Dan Evrope, Brnabić: Evropski put danas važniji nego ikada - Kosovo Online\nObeležen Dan Evrope, Brnabić: Evropski put danas važniji nego ikada\n9. Maj 2022. • 21:48\nPremijerka Srbije Ana Brnabić izjavila je danas na prijemu povodom proslave Dana Evrope u Novom Sadu da je evropski kontinent uvek bio motor svetske nauke, kulture i umetnosti, obrazovanja i filozofije, ali nažalost i sukoba i ratova, prenosi RTV.\nPrema njenim rečima, zbog toga je 9. maj i stvaranje temelja Evropske unije projekat koji je pre svega mirovni, a tek onda privredni, ekonomski i politički projekat, koji je obezbedio višedecenijski period blagostanja i prosperiteta.\n"Srbija je država koje prvim članom svoga Ustava definisana kao pripadajuća evropskim principima i vrednostima. Evropski put danas je važniji nego ikada i predstavlja garant mira i stabilnosti i napretka za sve naše građane", rekla je Brnabić.\nOna je dodala i da Srbija i Balkan nisu evropska periferija kako to neki vole da kažu, ili meki trbuh Evropske unije ili evropsko predvorje.\n"To što smo danas u Novom Sadu Evropskoj prestonici kulture, gradu koji je donedavno bio Omladinska prestonice Evrope, gradu koji je dom jednog evropskog centra izvrsnosti Biosens instituta, samo je jedan od mnogih pokazatelja da Srbija nije periferija već vekovima politički, ekonomski, društveno i vrednosno neodvojivi deo Evropske zajednice", kazala je Brnabić.\nOna je navela da je EU i najvažniji politički i trgovinski partner Srbije.\n"Evropa je naša prošlost, Evropa je naša sadašnjost, Evropa je naša budućnost. Pripadamo istoj porodici, delimo iste vrednosti i pred nama se nalazi zajednička budućnost. Svim našim građanima i svim građanima Evropske unije čestitam Dan Evrope", zaključila je Brnabić\nŠef Delegacije Evropske unije u Srbiji Emanuel Žiofre rekao je da se danas slavi vizija ujedinjene Evrope zasnovane na miru, vladavini ljudskih prava, solidarnosti, kao i da baš te vrednosti donose prosperitet građanima.\n"Ta vizija je postala realnost, jer je princip saradnje zaživeo. Pred nama su teška vremena, ali smo bolji zajedno i samo tako možemo da izgradimo bolju budućnost", rekao je Žiofre.\nPored brojnih sardžaja, premijerno je prikazan mobilni mural "Artists in residence", koji oslikava budućnost Evrope viđen očima mladih evropskih umetnika, a na Trgu slobode upriličen je koncert "Bolji smo zajedno", orkestra "Western Balkans Youth Orchestra".\nSrbija EU Dan Evrope Ana Brnabić Emanuel Žiofre\nBrnabić u Firenci: Prioritet Srbije je članstvo u EU, što pre, to bolje\nŽiofre: Mnogi su doprineli borbi protiv fašizma i nacizma u Drugom svetskom ratu uključujući i Srbiju


Program četvrtog dana Belgrade Beer Festa - Od rokenrola do truba\nčetvrtak, 16. avgust 2012., 16:59\nU petak, četvrtog dana Belgrade Beer Festa, nakon nastupa novosadskog rok benda Niagara, publici će se predstaviti sastav Veto, drugoplasirani na konkursu Belgrade Beer Festa za neafirmisane bendove. Od grupe Tight Sweaters Moloko & Roisin Murphy real tribute, sa dva ženska vokala, očekuje se odlična interpretacija hitova čuvenog engleskog sastava Moloko.\nTačno u 20 časova, magične melodije Bilje Krstić i Bistrik orkestra, osvojiće ljubitelje world muzike. Višegodišnje prikupljanje autentičnih audio i video zapisa izvorne muzike neobjavljenih pesama iz Srbije i regiona, rezultiralo je fuzijom tradicionalne muzike i savremenog aranžmana. Fantastični glas Bilje Krstić prati devet vrhunskih muzičara uz klavijature, violine, bas gitare, i mnoštvo tradicionalnih instrumenata kao što su frule, duduk, okarina, diple, tambura, šargije.\nLegendarni Plavi orkestar, predstavnici sarajevskog „novog primitivizma“, izlaze na binu večeras, u 21 sat. Sredinom 80-ih godina vladala je nezapamćena histerija za „plavcima“, a njihov prvi album „Soldatski bal“ je najprodavaniji debi album u istoriji ex Jugoslavije. „Fanovi su skakli po autu, pisma stizala u vrećama za krompir, četiri godine uopšte nismo mogli normalno hodati ulicom“, sećaju se kako je nekada bilo. Večeras će, publika Beer Festa čuti hitove: Suada, Od rođendana do rođendana, Bolje biti pijan nego star, Good bye teens, Odlazim, Revolucija, Kad mi kažeš paša....\nOd 22.30, sat vremena sa YU grupom. Iako je 42 godine prošlo od nastanka YU grupe, kao da se ništa nije promenilo, jer još uvek dobrom muzikom i neiscrpnom energijom, dižu publiku na noge.\nSarajevsko Zabranjeno pušenje, nastalo je raspadom originalne postave, paradoksalno, istovremeno sa raspadom SFRJ. Začetnici kulturnog i muzičkog pravca „novi primitivizam“ autori su kultnog serijala „Top lista nadrealista“, ali i čuvene afere „Crko Marshall“, koja je unela paniku u redove DB-a. Prešli su trnovit put od garažnog benda do najveće rok atrakcije u zemlji. Večeras je Sejo Sexon i „pušenje“ za publiku Beer Festa pripremio stare, svima poznate hitove i pesme sa novih albuma, od posleratnih godina do danas.Inspektor Blaža i Kljunovi, ponovo su na svom omiljenom festivalu. Obećali su dobar provod uz njihova standardni repertoar šaljivih rokerskih pesama. Blaža je sav prihod od prodaje DVD izdanja na kom je snimak koncerta Blaže i Kljunova sa Beer Festa 2010, namenio BG Bebi klubu. Queen real tribute band izlaze na binu oko dva sata posle ponoći.\nSpektakularna završnica četvrog dana festivala, očekuje su uz prvu trubu sveta, Dejana Petrovića i Big band, a traje do 4 sata posle ponoći. Višestruki pobednik sabora trubača u Guči, dobitnik svetske titule 2010. godine, jedini je srpski muzičar koji je nastupao u Evropskom parlamentu u Briselu. Večeras, publika neće slušati narodnjake, već obrade hitova Stinga, Tine Tarner, EKV, Deep Purple, naravno, uz trube. Tweet


Susret Brajović – Popa: Građanska i sekularna Crna Gora garant evropske Crne Gore – Socijaldemokrate Crne Gore\nPredsjednik Socijaldemokrata Ivan Brajović susreo se sa šeficom Delegacije Evropske unije u Crnoj Gori Oanom Kristinom Popom. Na sastanku je razgovarano o aktuelnom društveno-političkom momentu u Crnoj Gori sa posebnim naglaskom na dešavanja u crnogorskom parlamentu i ispunjavanju standarda na integracionom putu. Sastanku su prisustvovali poslanici SD-a, Damir Šehović i Boris Mugoša, kao i predstavnici Delegacije Evropske unije u Crnoj Gori, Plamena Halacheva i Vlado Dedović.\nBrajović je istakao konstruktivnu ulogu SD-a i kompletne opozicije u crnogorskom parlamentu, koja je između ostalog svojim prisustvom omogućila i izbor rukovodstva Parlamenta. Sa druge strane ukazao je na nelegalnost sjednica koje su održane 28. decembra i 20. januara. Osvrnuo se i na događaje koji udaraju u temeljne vrijednosti nezavisne i evropske Crne Gore, a to su njen građanski, multietnički, sekularni i antifašistički karakter. “Nova vlast je konkretnim potezima kreirala nestabilan društveno-politički ambijent i donosila odluke koje znače stagnaciju i nazadovanje na putu evropskih integracija”, naveo je Brajović.


Voće Archives - Kućni Lekar\nKucniLekar\t Jan 10, 2022\nDoručak je najvažniji obrok u toku dana, pa sa posebnom pažnjom mu se treba posvetiti, a naučnici su odgovorili na dugo tražen odgovor. Britanski naučnici došli su do zaključka, skeniranjem mozga ljudi koji "preskaču" doručak, da osobe…\nKucniLekar\t Oct 3, 2021\nStopostotni voćni sok bez dodanog šećera može biti deo zdrave ishrane. Ipak, pijenje voćnog soka ne pruža sve prednosti koje pruža jedenje celog sirovog voća. Premda se jedna šoljica voćnog soka izjednačava s jednom šoljicom voća kao…\nMušmula je voće koje ima snažna protivupalna dejstva, a osim za zdravlje disajnih puteva, koristi se i za bolji rad creva i uspešno eliminiše nadutost. Pektin, odnosno dijetalna vlakna iz mušmule mogu da snize nivo masnoća u krvi, kao i…\nRežim ishrane u koji su uključene jabuke je efikasan, jednostavan i jeftin. Jabuke su i najčešće korišćena namirnica u dijetama, jer sadrže veliku količinu vitamina, gvožđa, minerala, vlakana i folne kiseline, a imaju izuzetno malu…


Motorola radi na trećoj generaciji sklopivih telefona | PC Press\nMotorola radi na trećoj generaciji sklopivih telefona\n5. januar 2022. 5. januar 2022. Milica Banovic\nIzgleda da Motorola, koja je 2019. godine predstavila sklopivi telefon- Motorola Razr, a 2020. poboljšanu verziju telefona, uveliko radi na trećoj generaciji sklopivog telefona.\nVeća procesorksa snaga i bolji interfejs\nVerzija sklopivog telefona iz 2020. godine donela je mogućnost 5G povezivanja i duže trajanje baterije. Glasine govore da će treća varijanta telefona biti u potpunosti redizajnirana. Nova verzija trebalo bi da poboljša procesorsku snagu, omogući bolji korisnički interfejs i ponudi nov izgled uređaja.\nNa slici koja je priložena na sajtu “Chinese”, može da se primeti da novi dizajn preklopa uključuje mehanizam šarke i da je telefon tanji u odnosu na prethodne verzije. Dizajn šarke koji je nazvan “Star- orbit”, predstavlja rezultat 100 različitih inovativnih patenata.\nTelefon će se prvo pojaviti na kineskom tržištu, ali ne postoje informacije kada će se to tačno dogoditi. Postoje ocene da su Samsung Galaxy Z Flip i Huawei P50 Pocket, kada su u pitanju preklopni telefoni, ozbiljna konkurencija Motoroli, pa će kompanija morati da se potrudi da zadovolji očekivanja publike.\nPročitajte i: Osam saveta kako da ubrzate svoj Android telefon\nTagovi: Mobilni telefon, Motorola, Motorola RAZR, telefon\n← Još 3 dana za predlaganje Top50 2021 kandidata!\nApple zapošljava šefove iz kompanije Meta →


Biljka koja donosi mir, ljubav, sreću i uspjeh: Evo koliko stabljika treba da unesete u dom! – Balkanski specijaliteti\nBiljka koja donosi mir, ljubav, sreću i uspjeh: Evo koliko stabljika treba da unesete u dom!\nSrećni bambus je jedan od najpopularnijih “lijekova” protiv negativne energije u domu. Donosi mir, dobru energiju i smirenost pa se smatra i idealnim poklonom za nekog koga volite.\nU Aziji se unosi u nov stambeni prostor jer pozitivno utiče na emocije ukućana i atmosferu u domu, kao i poslovni prostor jer se vjeruje da donosi uspeh i napredak u karijeri.\nVjeruje se da dvije stabljike srećnog bambusa donose ljubav, tri stabljike objezbeđuju sreću, pet stabljika će vam donijeti zdravlje, osam stabljika je za one koji žele bogatstvo i devet stabljika će donijeti sreću na svim poljima.


SNSD predao Narodnoj skupštini inicijativu za smjenu Vlade RS-a - Klix.ba\n11.1.2006. u 15:33\nKlub Saveza nezavisnih socijaldemokrata (SNSD) uručio je danas predsjedniku Narodne skupštine Republike Srpske inicijativu za sazivanje posebne sjednice parlamenta na kojoj bi bila jedna tačka dnevnog reda - izglasavanje nepovjerenja Vladi.\nŠef poslaničkog Kluba SNSD-a Krstan Simić izjavio je novinarima da je inicijativa pokrenuta uz potrebnu podršku, kako je naveo, dovoljnog broja potpisa poslanika.\nKlub SNSD-a je također uputio i inicijativu predsjedniku RS-a Draganu Čaviću da ocijeni da li je došlo do krize u funkcioniranju Vlade i da "pozove premijera Peru Bukejlovića da podnese ostavku u Ustavom predviđenoj proceduri".\nIstaknuo je da SNSD očekuje da se postupi po ovom proceduri i da će vrlo brzo doći do određenih odluka koje će pokazati da li je SNSD u pravu ili nije, iako vjeruje da jeste.\n"Procedura je sama po sebi dosta hitna. Sazivanje posebne sjedncie je poslovnički regulirano i predsjednik entitetskog parlamenta ne može odlučivati hoće li ili neće zakazati sjednicu", rekao je Simić, navodeći da se u narednih petnestak dana mora "imati rasplet cjelokupne situacije".\nOn nije želio da govori čiju sve poslaničku podršku ima SNSD-ova inicijativa, navodeći da imaju dovoljno potpisa da pokrenu inicijativu za smjenu Pere Bukejlovića i njegovog kabineta, a da će se kasnije razgovarati o formiranju nove vlade.\nIzrazio je uvjerenje da Stojičić neće "odlugovlačiti sa inicijativom jer bi to moglo imati i štetne posljedice po rad parlamenta".


ŠOK ZA KREATORE LAŽI O MARKALAMA: Srbija angažovala svetske eksperte da istraže događaje u Sarajevu | WebTribune\nHome IZA OGLEDALA ŠOK ZA KREATORE LAŽI O MARKALAMA: Srbija angažovala svetske eksperte da istraže događaje u Sarajevu\nDržava angažuje brojne strane eksperte da veštače tragične događaje u Sarajevu. Veštačenja do sada bila manjkava. Ne zna se broj stradalih. Istina i o Vase Miskina. Stručnjaci sumnjaju da je dosta toga sakrivenog\nEksperti za balistiku, eksplozive i forenziku iz SAD, Francuske, Rusije, Kine, Češke, Nemačke, Izraela, Srbije i Republike Srpske pokušaće narednih meseci na poligonu u Nikincima kod Rume da dokažu da su tragični događaji na sarajevskoj pijaci Markale iz 1994. i 1995. bili režirani, a ovaj projekat podržaće država – ekskluzivno saznaju “Novosti”.\nKako prenose izvori, osim pomenutih događaja posle kojih je pokrenuta NATO mašinerija na bosanske Srbe, a ceo naš narod stigmatizovan, stručnjaci će veštačiti i krvoproliće u Ulici Vase Miskina iz 1992. godine.\nSagovornik “Novosti” iz novoformiranog tima za istraživanja “Markala” i “Vase Miskina” kaže da je osnovni cilj da se eksperimentalno utvrdi šta je zaista prethodilo tragediji i šta je i u kojim uslovima esplodiralo na ove tri lokacije kada je stradalo više od 100 ljudi, a više stotina ranjeno. Predmet veštačenja biće i sva raspoloživa dokumentacija suda u Hagu i Suda BiH, dokumenti tužilaštava, rezultati i svi prateći dokumenti obavljenih uviđaja na tim mestima, kao i sva ranija veštačenja.\n– Republički centar za istraživanje ratnih zločina odlučio se na ovaj sveobuhvatan posao, jer je u sva tri slučaja “Markale 1 i 2” i u Ulici “Vase Miskina” ostalo mnogo nepoznanica i neutvrđenih činjenica – kaže naš sagovornik. – Veštačenja koja su rađena, prepuna su manjkavosti, preko nekih bitnih podataka i dokaza olako je pređeno, pa postoji sumnja da je nešto prikriveno, kako bi se za ove zločine nad civilima okrivili Srbi. Zato je sada namera da se do najsitnijeg detalja rasvetle sve ove eksplozije i prikupe neoborivi dokazi, kako bi bili podneti u procesima pred domaćim i međunarodnim sudovima.\nPrema navodima stručnjaka, uočljivo je da ova tri tragična događaja, zajedno sa “Tuzlanskom kapijom”, imaju “neke iste slučajnosti”. Kako se ukazuje, na svim mestima je, navodno, od jedne granate ili mine stradalo oko 70 ljudi, a ranjeno od 140 do 240, dok je samo u slučaju “Markala 2” od navodnih pet granata stradalo 37 osoba, a oko 90 ranjeno. Ni u jednoj od ovih tragedija, međutim nije utvrđen tačan broj poginulih i ranjenih, već se u raznim zvaničnim dokumentima navode različiti brojevi.\n– U svim slučajevima su televizijske ekipe bukvalno za koji minut bile na licu mesta, iako bi im realno trebalo oko pola sata da stignu – ukazuje na neobične podudarnosti kaže sagovornik.\n– Eksplozija u Ulici Vase Miskina dogodila se 27. maja 1992. nakon što je u Lisabonu najavljen sporazum kojim bi se izbegao rat u BiH i koji su Srbi i Hrvati prihvatili. “Markale 1” dogodilo se 5. februara 1994, samo dva dana pred zasedanje Saveta bezbednosti UN, nakon čega je NATO počeo bombardovanje srpskih snaga.\nTokom nedelju dana, nakon eksplozije u slučaju “Markale 1” nekoliko ekipa je radilo uviđaj i svi su imali različita mišljenja i izveštaje. Policijski istražitelji, tim sarajevskog veštaka Berka Zečevića, šest eksperata UN su odvojeno radili istrage i svi su, podseća naš sagovornik, dobili različite padne uglove navodne mine koja je eksplodirala. Dvojica vojnih stručnjaka su čak kazali da je mina “udarila u tezgu na pijaci odozgo”, previdevši da je ta ista tezga imala oštećenja odozdo.\n– Nesporna činjenica je da je snimano vađenje stabilizatora mine iz kratera, ali nigde nije prikazan trenutak kad je on izvađen i ne vidi se u kakvom je stanju tada bio krater, što je izuzetno važno kako bi se odredilo odakle je ispaljena mina – objašnjava izvor. – Na kraju je konstatovano i da je krater raskopan, jer su po njemu rovali svi ti istražitelji i da je toliko bio oštećen da se ne mogu dobiti pouzdani podaci.\nMinobacačka granata od 82 mm pala je u Ulici Vase Miskina 27. maja 1992. godine oko 9.30 u neposrednoj blizini ljudi koji su čekali ispred prodavnice da kupe hleb. Stradalo je oko 70 civila. Tokom evakuacije koju je snimala televizija začuli su se pucnji, a odmah je objavljeno da gađaju srpski snajperisti.\n– Taj prostor je tada bio okružen visokim zgradama i nemoguće je bilo sa srpskih položaja na Trebeviću, udaljenih oko 1.700 metara gađati te ljude. Ista akcija sa navodnim delovanjem srpskih snajperista zabeležena je i prilikom evakuacije povređenih sa Markala 1994.\nSagovornik “Novosti” ukazuje i da pojedine analize koje su do sada rađene ukazuju da mina, navodno ispaljena sa srpskih položaja, nije nikako mogla da padne na asfalt pijace, gde se nalazio krater, a da prethodno ne udari u krov tezge: – Na snimcima su se videla oštećenja sa prednje strane druge tezge koja je bila okrenuta potpuno u suprotnom smeru. Ta oštećenja nikako nisu mogla nastati od eksplodirane mine na pijaci.


Leti visoko iznad grada sa plaštom superheroja koji se talasa na vetru, čeka da ulovi svojim jakim vilicama iznenađene ljude dok plivaju, igra se po ceo dan sa Kalvinom i Hobsom… To su snovi svakog psa – i po svemu sudeći, svakodnevni život bul terijera po imenu Džimi Čo.\nSklon prema umetnosti vlasnik Džimija Čoa, Rafael Manteso, ima smisla za postavljanje psa na najneverovatnije i najapsurdnije položaje, da li je to deljenje testenine sa Mazom iz Diznijevih crtanih filmova ili pevanje karaoki.\nManteso je počeo da ilustruje oko svog bul terijera posle razvoda. Sve što mu je ostalo bila je kompletno okrečena u belo, prazna kuća i Džimi Čo. Njihova prva zajednička saradnja bila je jednostavna: Manteso je rukom držao šapu Džimi Čoa. Taj performans nazvao je „ljubav i prijateljstvo“ koje je, kako je objasnio, još uvek postajalo unutar praznih zidova.\nManteso je rekao da se bul terijer zaljubio u ovaj projekat, jer je to deo dana kada posveti samo i isključivo njemu. „On voli da bude u centru pažnje. Mislim da je odlika svakog bul terijera“, rekao je ovaj neobični umetnik.\nI sada, ruku pod ruku (šapu), izgleda da nema avanture koja je previše velika za ovaj par.\nPogledajte neka od umetničkih dela Mantesa i Džimi Čoa.


Haradinaj ponosan zbog onoga što je uradio za svoju zemlju\nRamuš Haradinaj prilikom izlaska iz pritvora u Kolmaru, u pratnji policije\nSud u Kolmaru odlučio je da uslovno oslobodi Ramuša Haradinaja kojeg su francuske vlasti pritvorile 4. januara na aerodromu u Bazelu po poternici Srbije za ratne zločine tokom 1998. i 1999. godne. To je za Radio Slobodna Evropa potvrdio njegov advokat Arianit Koci koji je prisustvovao sednici održanoj u četvrtak.\nHaradinaj neće moći da napusti Francusku, i moraće dva puta nedeljno da se javlja francuskoj poilciji.\nSud je doneo ovakvu odluku na zahtev Haradinajeve odbrane.\nŠirom Kosova održani protesti na kojima su građani tražili oslobađanje Haradinaja\nOvaj zahtev je usledio pošto je sud prethodno odlučio da Haradinaj ostaje u pritvoru do službenog zahteva Srbije.\n“Ove optužbe iz Srbije su čisto političke”, rekao je Haradinaj na francuskom sudu. “Ono što vi ovde radite ovde je zloupotreba prava”, dodao je, prenosi AFP.\nKako navodi ova agencija, Haradinaj je pušten uz kauciju.\nOn se oglasio na svom Facebook nalogu, gde je napisao: "Dragi građani, tokom svih ovih dana i sa svih strana globusa, s vašim glasom i dostojanstvom ste me učinili da se osećam ponosnim. Ubedili ste me da nikada nije dovoljno raditi za svoju zemlju. Vaš Ramuš Haradinaj"\nNjegov advokat, Rejčel Lindon, rekla je da njegovo oslobađanje uz kauciju predstavlja početak sveže pravne bitke, kroz koju je prošao dva puta i dva puta bio oslobođen za ratne zločine.\nKako dodaje AFP, Haradinaj će pokušati da obori Interpolov nalog za hapšenje na zahtev Srbije i da se bori protiv njegove ekstradicije.\nPo odluci suda, prenosi AFP, on će morati da preda pasoš, i prisustvovaće predstojećim ročištima na kojima će se razmotriti zahtev o njegovom izručenju Srbiji.\nPrethodno su njegovi advokati tražili uslovno oslobađanje, a Srbija je i zvanično podnela zahtev za ekstradiciju uz prateću dokumentaciju na osnovu koje će Francuska odlučivati o izručenju.\nŠirom Kosova održani su prethodno protesti na kojima su građani tražili oslobađanje Haradinaja.\nSkupština Kosova koja je zasedala 10. januara i koja je na dnevnom redu imala rezoluciju o Haradinaju nakon 11 sati rasprave nije donela nikakav zaključak.\nHaradinajeva partija, Alijansa za budućnost Kosova, iznenađena je odlukom suda da Haradinaj ne može da se vrati na Kosovo.\n„Smatramo da odluka da se pusti iz pritvora a da se ne dopusti njegov povratak na Kosovo, nije potpuna pravda“, stoji u reakciji Alijanse za budućnost Kosova.\nOva partija apeluje kod pravosudnih organa Francuske da ubrzaju postupak u slučaju Haradinaj i da okončaju svaku meru protiv njega, „s obzirom da je ga je Međunarodni tribunal za ratne zločine u bivšoj Jugoslaviji oslobodio svih optužbi za ratne zločine“.\n„Uvereni smo da će se njegovo zadržavanje u Francuskoj i proces protiv njega iniciran na osnovu političke poternice Srbije završiti pozitivnim i brzim epilogom“, zaključuje se u Alijansi.\nI Vlada Kosova je očekivala potpuno oslobođenje Ramuša Haradinaja, uzimajući u obzir da se radi, kako se rekli, o političkoj poternici Srbije.\n"Današnju odluku francusku vlasti Vlada Kosova smatra samo kao prvi korak i očekuje da bivši premijer Kosova i predsednik Alijanse bude veoma brzo potpuno oslobođen i da se vrati na Kosovo", navode u saopštenju.\nVlada je ponovila da su ovakve poternice Srbije nezakonske, nepravedne s jasnim tendencijama da se stvore napeta situacija i konflikt.\nMinistarstvo pravde Srbije: Zahtev za izručenje Haradinaja u što kraćem roku\nKosovo i Makedonija: Skupovi podrške Haradinaju\nFrancuski sud: Haradinaj u pritvoru do zahteva Srbije za izručenjem


Beograd 17. jul 2017. 12:26\nOn je izjavio da je Srbija prva zemlja Centralne i Istočne Evrope sa kojom je 2013. godine uspostavljena sveobuhvatna saradnja i čiji je tadašnji predsednik Tomislav Nikolić sa šefom kineske države Si Đinpingom potpisao deklaraciju o strateškom partnerstvu.\nTom deklaracijom su naši bilateralni odnosi ušli u fazu brzog razvoja, rekao je Džang, čijem su obraćanju prisustvovali predsednik Vlade Srbije Ana Brnabić i ministri Nebojša Stefanović, Zoran Đorđević i Aleksandar Antić.\nPolitički odnosi su na veoma visokom nivou i kineska strana je spremna da intenzivira razmenu sa Srbijom na najvišem nivou. Kina će podržavati put napretka Srbije, politiku koju je sama izabrala i poštovati njen suverenitet i teritorijalni integritet, rekao je Džang.\nOn je naveo da je Si lane bio u poseti Beogradu, kada su sa liderima Srbije podignuti odnosi na nivo sveobuhvatnog partnerstva, čime je otvoreno novo poglavlje saradnje dve zemlje.\nOve godine su predsednik Srbije Nikolić, a potom i novi šef države Aleksandar Vučić u Kini postigli konsenzus o produbljavanju tradicionalnih odnosa. Proteklih godina Srbija aktivno istražuje put razvoja koji odgovara njenoj situaciji, preduzimljivo razvija ekonomiju, poboljšava životni standard građana, čuva regionalnu stabilnost i u tome ostvaruje zadivljujuće rezultate, izjavio je Džang.\nPrema njegovim rečima, Vučić je prilikom stupanja na dužnost šefa države izneo da će Srbija obezbediti bolji i dostojanstveniji život za svoje građane.\nTakvo srce Balkana zrači novu vitalnost. Kao iskren prijatelj i pouzdan partner Srbije, kineski narod se raduje razvoju i napretku naroda Srbije i želi Srbiji da neprekidno ostvaruje još više i veće uspehe u izgradnji države, izjavio je Džang.\nOn je izneo podatak da je lane obim bilateralne razmene Kine i Srbije iznosio 590 miliona dolara, sa rastom od 8,2 odsto.\nRast bilateralne trgovine u prva četiri meseca ove godine je premašio 20 odsto i Kina je postala najveći trgovinski partner Srbije u regionu Azije. Most na Dunavu je prvi most koji je neka kineska kompanija izgradila u Evropi, rekao je Džang.\nOn je naveo da je u Srbiji u toku niz važnih projekata, kao što su pruga Beograd - Budimpešta, deonice autoputa E763, Termoelektrana Kostolac, Železara Smederevo.\nTo su uzori i pilot projekti u saradnji Kine i zemalja Srednje i Istočne Evrope, izjavio je Džang.\nOn je ocenio da je kulturna razmena između Kine i Srbije raznolika i bogata.\nStari jugoslovenski filmovi, kakvi su "Valter brani Sarajevo" i "Most", pridobili su simpatije i obožavanje bezbrojnih kineskih gledalaca. I danas se pesma "O Bela, ćao" široko peva u Kini, rekao je Džang.\nOn je konstatovao da Srednja i Istočna Evropa imaju najveći razvojni potencijal na Starom kontinentu i da saradnja sa Kinom drži brz tempo i razvoj, dok se obim i dubina saradnje povećavaju.\nKina visoko ceni i podržava što Srbija dosledno podržava i učestvuje u toj saradnji, izjavio je Džang.\nPrema njegovim rečima, Kina i Srbija su uspostavile saradnju u oblasti kulture, obrazovanja, tehnologije, a Srbija je prva zemlja u regionu koja je ostvarila punu viznu liberalizaciju sa Pekingom.\nKineski narod je dao doprinos čitavom čovečanstvu, izjavio je Džang i naveo da je moderna kineska država prilikom osnivanja bila jedna od najsiromašnijih na svetu, sa prihodom od 35 dolara po glavi stanovika.\nZahvaljujući reformama i otvaranju prema svetu, Kina je ostvarila zadivljujuće uspehe i njen bruto domaći proizvod iznosi 11,2 hiljade milijardi dolara ili oko 8.000 dolara po glavi stanovnika, izjavio je Džang.\nUz tvrdnju da se svetska ekonomija polako oporavlja, uz duboko prilagođavanje, Džang je rekao da je Kina iznela i pokrenula inicijativu izgradnje "Pojasa i puta" i stvorila neviđenu istorijsku šansu.\nIzgradnja "Pojasa i puta" se postepeno pretvara od ideje u akciju, od perspektive u realnost, i postigla je obimne rezultate. Inicijativa "Pojas i put" je poreklom iz Kine, ali pripada svetu. Kina je spremna da sa svim zemljama, uključujući i Srbiju, podstiče nove rezultate u međunarodnoj saradnji izgradnje "Pojasa i puta", izjavio je Džang.\nPotpisan ugovor o izgradnji industrijskog parka\nMinistar privrede Srbije Goran Knežević potpisao je danas sa delegacijom kineske Hibis grupe, koju je predvodio Ju Jong, Memorandum o razumevanju o razvoju Kinesko - srpskog industrijskog parka u Smederevu. Knežević je na konferenciji za novinare u Vladi Srbije rekao da se prijateljstvo srpskog i kineskog naroda ne dovodi u pitanje i da najnovije inicijative vode ka tome da prijatelstvo bude pretočeno u ekonomske odnose.Prema njegovim rečima, industrijska zona u Smederevu imaće 500 hektara.\nI sa nestrpljenjem cekaju 50.000 tona,krmenadli iz Srbije,cim se pokolje,osuri te zamrzne i ocarini bez carine...Zahvaljujuci merama Vlade Srbije,koja je sa narodom,srusila cak i Zid nicim zasluzenih San Kci Ja...Obnovimo ambasadu PRC Kine,to je nas Zavet,a i sire...\nKinezi dobijaju svoj centar u Smederevu,kao što su Rusi dobili u Nišu,Amerikancima Ponikve Airport,a Srbima BG na vodi!\nSoguran sam da Kineski narod ili vecine ni ne zna gde se Srbija i nalazi, a kamo li da budu srecni.


UNS osudio pretnje sportskim novinarima: Kazne za to su do osam godina zatvora\nUdruženje novinara Srbije (UNS) osudilo je danas najnovije pretnje novinarima sportskih redakcija "Blica" i "Informera", koje su im uputili Predrag Danilović, Milija Babović i Vladimir Jovanović.\nBiznismen Milija Babović je, nezadovoljan pisanjem "Informera" o tome da će on biti novi član, a možda i budući predsednik Upravnog odbora Fudbalskog kluba "Partizan", vređao novinara Vladimira Tomkovića, a postavio mu je i pitanje: "kako smete da budete tako drski?".\nTrener KK "Partizan" Vladimir Jovanović je novinarku "Informera" Mariju Stefanović pokušao da istera iz prostorija gde je uzimala izjave igrača nakon utakmice, i optužio je da "uzima pare od Zvezde", i rekao joj da "pozdravi urednika i direktora".\nUNS je upozorio sportske funkcionere da su zakonom zabranjeni sprečavanje novinara da rade, kao i svaki vid pritiska, a za pretnje novinarima zaprećena kazna je od jedne do osam godina zatvora.\nUNS je zatražio od državnih organa da reaguju u skladu sa zakonom, ne sporeći pravo nikome da, ukoliko smatra da je oštećen pisanjem, svoje interese zaštiti pred Savetom za štampu ili nadležnim sudom.


DRUGI KRUG IZBORA NA KiM: Pantić pobedio\nDRUGI KRUG IZBORA NA KiM: Pantić pobedio\n1 decembra 2013\nKandidat za gradonačelnika Kosovske Mitrovice GI Srpska Krstimir Pantić počeo uz šampanjac da slavi pobedu na lokalnim izborima.\nU njegovom izbornom štabu je unuet šampanjac a takođe se i pucalo u vazduh zbog proslave pobede, javlja naš reporter sa lica mesta. U toku obraćanje novinarima Krstimira Pantića, dok se tokom večeri očekuje da će isto učiniti i njegovog protivkandidat Oliver Ivanović.\nPanitć je odmah rekao da ima to zadovoljstvo da saopšti da je pobedila GI Srpska i Vlada Srbije. Ona kež da „pobedu namenjuje vladi i ljudima sa kojima je nekoliko meseci vodio tešku borbu i ujedno čestitao Oliveru Ivanoviću i poželeo mu bolji rezultat u daljem radu.\nPantić je najavio da će Ivanovića pozvati na razgovore o većini skupštinu Kosovska Mitrovica, ali da će i svi ostali biti pozvani.\n„Ovo nije obična pobeda već pobeda koja Vladi Srbije ostavlja mogućnost da čuva Kosovo i Metohiju u Srbiji jer ima 9 gradonačelnika koji će sprovoditi politiku vlade i dosledno govoriti da je Kosovo deo Srbije i u svetu zasutpati njene interese. Od sutra neće samo sever Kosova biti kamenčić u jednoj cipeli Hašima Tačija, imaće i u drugoj cipeli kamenčić – 5 opština na jugu Kosova i Metohije“, rekao je Pantić.\nOn je dodao i da posle ovih izbora Kosovo nikada neće postati član UN niti piti priznato u UN. Pantić je pozvao i sve one koji su bili za bojkot izbora da nastave borbu sa novom vlašću u Mitrovici i da svi budu jedinstveni.\nPantić je dodao i da je razlika između njega i Olivera Ivanovića oko 350-360 glasova, da postoji jedan broj uslovnih listića koji treba da se prebroje u Kosovu Polju dali da suštinske razlike u rezutlatu neće biti.\nGrađanska lista „Srpska“ proglasila pobedu i u Gračanici jer navode da je njihov kandidat Branimir Stojanović za mesto gradonačelnika Gračanice osvojio 5.267 glasova, dok je njegov protivkandidat Bojan Stojanović osvojio 3.726 glasova, javlja rts.


Svanulo i Bobiju: Bejns u Bostonu\nIskusni centar Aron Bejns pojačaće Boston Seltikse, sa kojima je dogovorio potpisivanje jednogodišnjeg ugovora.\nO njemu se uvek pišu hvalospevi, ali i Lebron Džejms je od krvi i mesa. I on može da se obruka. Na četvrtom meču finala Istočne konferencije, "kralj" je bio sma kao duh i kada se očekivalo...\nSjajni Irving vodio Klivlend do 3:1\nKošarkaši Klivlenda došli su na korak do velikog finala NBA lige, pošto su pobedili Boston 112:99 i poveli sa 3:1 u seriji.\nKošarkaši Klivlenda deklasirali su Boston 130:86 i poveli sa 2:0 u finalnoj seriji plej-ofa Istočne konferencije NBA lige.\nŠampion spremio "metlu" i za "Kelte" (VIDEO)\nVol izborio "majstoricu" za Vašington (VIDEO)\nIgraće se sedmi meč u polufinalnom duelu Istočne konferencije između Vašingtona i Bostona pošto su Vizardsi u šestom savladali Seltikse sa 92:91 i tako izjednačili rezultat u seriji na 3:3.


Trilaterala /Susret Vučića, Grabar-Kitarović i tri člana Predsjedništva BiH u Mostaru / Radio Sarajevo\n06. 03. 2018. u 08:12:00 Radiosarajevo.ba\nProtokolom je predviđeno da sastanak predsjedavajućeg i članova Predsjedništva BiH, predsjednice Republike Hrvatske i predsjednika Republike Srbije s ministrom vanjskih poslova BiH, potpredsjednicom Vlade i ministricom vanjskih i europskih poslova Hrvatske i prvim potpredsjednikom Vlade i ministrom vanjskih poslova Republike Srbije, počne u 13:45 u Hotelu "Mepas".\nUoči trilateralnog sastanka Čović je rekao da očekuje kontinuitet prethodnih razgovora vođenih u Beogradu, a potom i u Zagrebu.\n- Očekujem kontinuitet prethodnih razgovora, kako bi na neki način predupredili iskušenja koja su pred nama, zemljama jugoistočne Evrope, kada je u pitanju evropski put i sve što je postavljeno pred nas, a posebno rešavanje medudržavnih pitanja. Tu pre svega mislim na granično pitanje - kaže Čović.\nOvo je, kako kaže, prilika da se kompletna evropska perspektiva zajednički razmotri i vidi kako jedni drugima mogu da pomognu. Čović poručuje i da bi bilo dobro ako bi bošnjački član Predsedništva napravio dobar iskorak prema Srbiji. Nada se da se u Mostaru neće desiti iznenađenje poput onog u Beogradu kad Izetbegović praktično odustao od dogovora.\nČovic kaže i da će jedna od tema sastanka biti i pitanje granice između Bosne i Hercegovine i Srbije.\nTagovi: Aleksandar Vučić Dragan Čović Kolinda Grabar-Kitarović Bakir Izetbegović Mladen Ivanić\nUvjeren u pobjedu / Dodik: Kandidat za predsjednika RS-a će biti važan član SNSD-a\nNSRS / Zbog negiranja bosanskog jezika veto na Zakon o srednjem obrazovanju u RS-u


Naslovnica Posavina Brčko Brčko: Sporan Zakon o javnim preduzećima\nBrčko – Vlada Brčko distrikta ni danas nije usvojila izmjene i dopune Zakona o javnim preduzećima, uz zaključak da nekoliko članova Vlade do iduće srijede identifikuju sporne članove predloženog zakona i načine njihovog prevazilaženja.\n„Zbog nepostojanja političke volje nekoliko puta sam u ime Vlade povlačio predložene izmjene iz skupštinske procedure. Nakon svega čini mi se da sam pogriješio i da je, ipak, trebalo da nekako usvojimo zakon, jer danas ne bismo imali ove polemike“, rekao je Domić.\nOn je ponovio da je jedna od većih prepreka pri usvajanju izmjena i dopuna ovog zakona nastala zbog političkog djelovanja Admira Nukovića, vršioca dužnosti direktora javnog preduzeća „Komunalno“ jer statut Brčko distrikta zabranjuje politički uticaj na rad javnih preduzeća.\n„Neki članovi Vlade smatraju da nije logično da član Vlade ne smije imati uticaj na rad javnog preduzeća, a da to javno preduzeće vodi predsjednik jedne političke stranke. To je jedan od razloga ovog presinga. Nerazumljivo je i što drugi članovi Vlade misle da nije problem da predsjednici političkih stranaka mogu biti na čelu javnih preduzeća“, istakao je Domić.\nOn je podsjetio na obavezu da se donošenjem izmjena i dopuna Zakona o javnim preduzećima ispoštuje presuda brčanskog Apelacionog suda o načinu izbora članova Upravnog odbora u „Komunalnom“.\n„Određene probleme imamo i u Razvojno-garantnom fondu, a poznati su problemi u javnom preduzeću `Komunalno`. Ako to ne riješimo na jedinstven način za par godina imaćemo te probleme i u još nekim javnim preduzećima“, rekao je Domić.


Loš početak oktobra na BELEX-u, indeksi posrnuli\nTanjug 1. oktobra 2021. 18:32\nBEOGRAD – Početak oktobra na Beogradskoj berzi obeležio je pad akcija većeg broja kompanija, što je gurnulo indekse u minus na dnevnom nivou, dok na nedeljnom imaju mešovite rezultate.\nUkupan promet na Berzi je iznosio 290 miliona dinara (nešto manje od 2,5 miliona evra), a ostvaren je u najvećoj meri na trgovanju državnim obveznicama.\nIndeks BELEX 15 se spustio za petinu procenta na 801,40 poena, ali je u poređenju s prošlom sedmicom još uvek u zanemarljivom plusu, dok je BELEXlajn pao za skoro 0,6 posto na 1.687,79 poena, zavšavajući nedelju s gubitlkom od preko pola procenta.\nNa tržištu akcija je najviše trgovano Naftnom industrijom Srbije, koja je ostvarila promet od 1,2 miliona dinara uz pad cene za nepunih 0,7 odsto na 604 dinara.\nNajveći gubitnik je bilo saobraćajno preduzeće Lasta, čije su se akcije stropoštale za čak 8,2 procenta na 1.00 dinara, uz realizaciju od 0,8 miliona dinara, dok je gornjomilanovački Metalac bio jedini dobitnik s porastom vrednosti od 1,6 posto na 1.829 dinara, a isprometovan je za četvrt miliona dinara.\nPreferencijalna akcija duvanske industrije „Filip Moris“ je potonula za 0,7 odsto na 7.350 dinara zabeleživši trgovanje u vrednosti 0,2 miliona dinara, a identičan promet je imao i Energoprojekt holding koji se zdržao na cenovnom nivou od 350 dinara.\nStrani investitori nisu danas bili aktivni na domaćem tržištu kapitala.\nDve serije državnih obveznica, jedna dinarska i druga denominovana u evrima, zabeležile su ukupan promet od približno 287 miliona dinara, od čega se najveći deo odnosi na obveznicu serije RSO1471 denominovanu u evrima koja je istrgovana za oko 265,3 miliona dinara (preko 2,2 miliona evra). Rok dospeća ove hartije je u aprilu 2024. godine.


OBELEŽEN NACIONALNI PRAZNIK BUNJEVAČKE NACIONALNE MANJINE - Minority News\nSvečanom sednicom u Pokrajinskoj vladi obeležen je nacionalni praznik bunjevačke nacionalne manjine, u znak sećanja na 23. februar 2003. godine, kada je izabran prvi nacionalni savet Bunjevaca. Tom prilikom, predsedniku Pokrajinske vlade Igoru Miroviću uručeno je priznanje „Blaško Rajić“ za doprinos razvoju institucija i očuvanju nacionalnog identiteta Bunjevaca.\n„U ime Pokrajinske vlade i u lično ime zahvaljujem na priznanju koje nosi ime Blaška Rajića, jedne od ključnih ličnosti Velike narodne skupštine iz 1918. godine, na kojoj je trajno definisana naša zajednička sudbina. Njegova uloga i uloga bačkih Bunjevaca u tom epohalnom događaju uvek će biti jedan od svetionika u istoriji, ne samo AP Vojvodine, već i Republike Srbije u celini“, kazao je predsednik Mirović.\nČestitajući praznik, Mirović je istakao da tu ulogu niko i nikada neće moći ni da izbriše, ni da zaboravi.\n„Bio je to najsvetliji primer zrelosti i državotvornosti naizgled malog, ali samosvesnog i odgovornog naroda u velikom istorijskom trenutku i u prelomnom istorijskom vremenu. Hvala vam na tome i ostanite ono što ste oduvek bili i što i danas jeste – ponosan narod koji čuva i ceni sebe i uvažava i poštuje sve druge s kojima na ovom prostoru živi vekovima“, dodao je Mirović.\n„Okupili smo se danas, u Pokrajinskoj vladi, da obeležimo 17 godina od osnivanja prvog saziva Nacionalnog saveta bunjevačke nacionalne manjine i povodom 102 godine od Velike narodne skupštine 1918. godine, na kojoj su učestvovala 84 bunjevačka delegata“, izjavila je predsednica Nacionalnog saveta Bunjevačke nacionalne manjine Suzana Kujundzić Ostojić.\n„Hvala predsedniku Pokrajinske vlade na podršci da ovu sednicu održimo u znak poštovanja prema našim precima i njihovim delima, kao i na želji da posle jednog veka pokažemo da smo tu i da svoje ime, kulturu i jezik i dalje čuvamo. Mi drugu državu osim Srbije nemamo i zato su naše nade i potrebe upućene njoj. Hvala svima koji pomažu u tome da se bunjevačko ime čuje i čuva“, kazala je predsednica Suzana Kujundzić Ostojić.\n„Matica srpska mnogo pažnje posvećuje lepotama i različitostima naše Vojvodine, a Bunjevci su svakako deo tog našeg bogatstva. Nas je prošlost 1918. godine spojila, a verujem da ćemo te dobre odnose negovati i graditi i da će to biti trajna obaveza svih nas“, istakao je predsednik Matice srpske Dragan Stanić, kome je na svečanosti uručeno priznanje „Mara Đorđević Malagurski“ za poseban doprinos književnosti i kulturi Bunjevaca.\nKategorije:\tBunjevačka zajednica, Izdvajamo, Sedam dana


Košarac i Hlavsova o unapređenju ekonomske saradnje BiH i Češke Republike – Biznis.ba\nNaslovnaBiHKošarac i Hlavsova o unapređenju ekonomske saradnje BiH i Češke Republike\nKošarac i Hlavsova o unapređenju ekonomske saradnje BiH i Češke Republike\nobjavljeno 09. apr 2021. u 14:13\nMinistar vanjske trgovine i ekonomskih odnosa BiH Staša Košarac primio je danas u Sarajevu ambasadoricu Češke Republike u BiH Ivanu Hlavsovu, sa kojom je razgovarao o unapređenju ekonomske saradnje dviju zemalja.\nMinistar Košarac i ambasadorica Hlavsova pozdravili su dobre odnose između BiH i Češke Republike, te istakli da nema otvorenih pitanja i izrazili nadu da će se bilateralna saradnja nastaviti razvijati na obostranu korist.\nRazmijenili su mišljenja i o evropskim integracijama BiH. Košarac je istakao da je evropski put glavni vanjskopolitički cilj BiH, a Hlavsova je izrazila spremnost Češke da podijeli svoja iskustva i pruži podršku i pomoć BiH u procesu evropskih integracija.\nNa sastanku je razgovarano i o procesu dekarbonizacije, pri čemu je naglašena važnost prelaska sa fosilnih goriva na obnovljive izvore energije u BiH. Zajednička ocjena je da je potrebno stvoriti bolji ambijent za efikasnije korišćenje obnovljivih izvora energije, što je jedan od najbitnijih faktora razvoja zelene ekonomije.\nKošarac je izrazio zahvalnost Češkoj Republici na projektima koje implementira i podržava u BiH, te na angažmanu čeških stručnjaka u izradi zakona o vinu. Prihvatio je poziv ambasadorice Hlavsove da prisustvuje radnom sastanku sa ambasadorima Višegradske grupe, koji će biti održan 28. aprila u Sarajevu, saopćeno je iz Ministarstva vanjske trgovine i ekonomskih odnosa BiH.


Slovenski ministar unutrašnjih poslova za nasilne proteste okrivio medije | MC_ONLINE\nSlovenski ministar unutrašnjih poslova za nasilne proteste okrivio medije\nMedijske organizacije osudile optužbe slovenskog ministra unutrašnjih poslova upućene medijima, kao i nasilje nad novinarima koji su izvještavali s protesta.\nNekoliko novinara našlo se na meti demonstranata tokom nasilnih protesta koje je 5. novembra u Ljubljani organizovala cyber aktivistička grupa Anonymous Slovenia, a kako piše Evropska federacija novinara, ministar unutrašnjih poslova ove zemlje Aleš Hojs je za nasilje tokom protesta optužio i medije.\nHojs je, kako se navodi, tvrdio da su mediji mjesecima ”podržavali” proteste pozivajući se na “biciklističke” proteste koji su započeli sredinom marta ove godine zbog nezadovoljstva zbog ponovnog proglašenja Janeza Janše za premijera Slovenije.\n"Podržavali ste ih i hranili ih mjesecima ... a sada ste ovdje ranili policajce", rekao je Hojs novinaru televizije POP. Evropska federacija novinara piše da su se “biciklistički” demonstranti ogradili od anonimnog skupa zbog očekivane upotrebe nasilja.\nPrema pisanju slovenskih medija, na protestima je prisustvovalo nekoliko stotina ljudi, a riječ je o antivladinim demonstrantima koje čine osobe koje negiraju koronavirus, te grupe teorija zavjere, piše EFJ.\nNekoliko je medija saopštilo da su njihove novinske ekipe bile izložene raznim pristicima tokom izvještavanja s protesta, a fotoreporter Borut Živulovič, koji kao freelance fotograf radi za Reuters, je tokom protesta dobio udarac u glavu zbog čega mu je ukazana hitna medicinska pomoć.\nŽivulovič je u intervju za Večer rekao da je izvještavao iz mase kada je neko rekao: “O, hej, fotografe”, nakon čega je ostao bez svijesti i probudio se u bolnici. Međunarodni institut za štampu piše da je iste večeri napadnut i novinar, voditelj i osnivač Topnewsa.si i Top televizije Vladimir Vodušek, koji je rekao da ga je napao muškarac koji mu je prvo bacio stativ za kameru iz ruke, a onda ga je oborio na zemlju i nanio mu lakšu povredu na nozi.\nMeđunarodni institut za štampu navodi da je protestu prisustvovalo oko 500 antivladinih demonstranata koji su protivnici uvođenja novog lockdowna u Sloveniji, a koji su tokom protesta bacali baklje i kamenje.\nDruštvo novinara Slovenije, Udruženje novinara i publicista Slovenije, Evropska federacija novinara i Međunarodni institut za štampu osudili su verbalni napad ministra Hojsa, kao i nasilje demonstranata nad novinarima koji su izvještavali s protesta.\n„Ponavljamo da je svako nasilje neprihvatljivo i da takva situacija ne može postati uobičajeni profesionalni rizik u radu novinara, fotoreportera i snimatelja koji svoju osnovnu misiju izvršavaju na terenu - prikupljanju i širenju informacija javnosti koja zaslužuje biti informisana ”, saopšteno je iz slovenskog društva novinara.\nDruštvo novinara Slovenije je istaklo i da vlada pod vodstvom premijera Janše već neko vrijeme pokušava okriviti medije zbog epidemije koronavirusa i lošeg stanja u zemlji, te da je izjava ministra Hojsa još jedan takav pokušaj.\nGeneralni sekretar Evropske federacije novinara Ricardo Gutierrez rekao je da je zabrinjavajuće što slovenski političari uveliko doprinose rastućem neprijateljstvu i mržnji prema novinarima.\n“Pozivamo slovenske zvaničnike da odmah prestanu zastrašivati i diskreditirati medijske djelatnike", rekao je Gutierrez.\nIzvor: EFJ, IPI\nIstraživački novinar iz Slovenije dobijao prijetnje smrću\nMediji u Sloveniji – među kriminalcima, političarima i „barbarima“


Otvoreno novo dečje igralište u Železniku – NovostiDana.rs\nOtvoreno novo dečje igralište u Železniku\nKolarić: Ovo je šesto urađeno igralište na opštini Čukarica\nVesić: Igralište urađeno na predlog građana\nOtvoreno novo dečje igralište u Železniku (pokrivalice)\nPredsednik opštine Čukarica Srđan Kolarić rekao je da je to već šesto urađeno igralište na teritoriji opštine Čukarica.\nBEOGRAD – Gradski menadžer Goran Vesić posetio je danas novoizgrađeno dečje igralište u Železniku, koje je napravljeno na oko 2.000 kvadratnih metara, gde su postavljene gumene ploče za bezbednu igru, novi mobilijar sa modernim ljuljuškama, klackalicama, vrteškama, nove klupe, stolovi za šah i uređene zelene površine.\nVesić je rekao da je to igralište, u ulici Stjepana Supanca, namenjeno deci od dve do 12 godina i da je urađeno na predlog građana i predsednika opštine Čukarica, kao i da je tu bila potpuno neuređena površina.\n„Potrošili smo malo više od šest miliona dinara, uradili smo zaista jedno lepo dečje igralište i prostor za odmor ljudi, tu su i šah table i mislim da je to zaista sada po svim standardima urađeno igralište, kako treba da bude“, rekao je gradski menadžer.\nNaglasio je da je posebno zadovoljan što je sve urađeno od domaćih proizvođača, tako da se i na taj način, kako je rekao, pokazuje da ne mora sve da se uvozi.\nVesić je dodao da je gradskoj vlasti Čukarica važna, te da će i u tom smislu uz pomoć opštine, pokušavati da rešava i naredne godine neke druge probleme.\n„Naš je cilj da sva naselja u opštini dobiju ovakvo igralište. To je bilo na inicijativu građana Železnika, mi smo zahvaljujući gradu Beogradu i preduzeću Zelenilo uspeli da napravimo to igralište. Pored njega, uradili smo veliki broj staza, prilaza, rampi za invalide, zelenih površina i nastavljemo dalje“, rekao je Kolarić.\nGradski menadžer takođe je obišao i uređenu zelenu površinu u naselju Cerak vinogradi, koja je do nedavno bila deponija.\nPlan je da se na toj lokaciji još uradi asfalt i ulično osvetljenje, jer, prema rečima člana gradskog veća Dragomira Petronijevića, građani se žale da tu često dolazi do napada, zenama se otimaju tašne, takođe se skupljaju alkoholičari i narkomani i ljudi koji prave probleme.\nNaveo je i da i pored toga što je sklonjeno đubre, kamioni i dalje dolaze noću i istovaraju šut, pa je apelovao na građane koji primete neki kamion na toj uređenoj površini, da prijave nadležnima.


Lijep gol bivšeg Zmaja: Pogledajte pogodak Vršajevića u trijumfu njegovog tima – Sport Centar Lijep gol bivšeg Zmaja: Pogledajte pogodak Vršajevića u trijumfu njegovog tima – Sport Centar\nAvdija Vršajević je jučer postigao gol u pobjedi svog Umraniyespora od 4:1 nad Bolusporom.\nBivši bek reprezentacije BiH je načeo mrežu Boluspora na ovom meču pošto je gol postigao na otvaranju i to dosta lijepo.\nProšao je Avdija po desnoj strani i onda sigurnim i snažnim udarcem matirao golmana domaćih. Za Vršajevića je to bio prvi gol u dresu ovog kluba, koji nosi od zimus.\nOstaje u Turskoj, ponovo u drugoligašu: Avdija Vršajević zvanično ima novi klub\nVršajević nakon dvije i po godine napustio Akhisar i odmah pronašao novi angažman\nMeč protiv Altaya mu bio posljednji u Akhisaru: Vršajević od januara slobodan igrač\nBh. fudbaleri duguju veliki novac Hrvatskoj: Na listi dužnika Husejinović, Zajmović i Vršajević


Italija najavljuje zbogom plastičnim kesama | PCNEN\nItalija najavljuje zbogom plastičnim kesama\nObjavljeno: 30.12.2010, 22:04h\nItalija je najavila da će od 1. januara zabraniti upotrebu plastičnih kesa. Italijani koriste oko 20 milijardi plastičnih kesa godišnje i zbog toga je Italija jedan od najvećih korisnika plastičnih kesa u Evropskoj uniji. U 200 italijanskih opština, među kojima su Torino i Veneciju, još ranije je uvedena zabrana korišćenja polietilenskih kesa, uključujući Torino i Veneciju, brzo se naviklo na kupovinu bez plastičnih kesa.\nItalija je najavila da će od 1. januara zabraniti upotrebu plastičnih kesa.\nItalijani koriste oko 20 milijardi plastičnih kesa godišnje i zbog toga je Italija jedan od najvećih korisnika plastičnih kesa u Evropskoj uniji.\nU 200 italijanskih opština, među kojima su Torino i Veneciju, još ranije je uvedena zabrana korišćenja polietilenskih kesa, uključujući Torino i Veneciju, brzo se naviklo na kupovinu bez plastičnih kesa.


Saradnja - Dijamant DOO\nKompanija Dijamant DOO najveći je proizvođač jestivih ulja i vodeći proizvođač margarina, biljnih masti, majoneza i delikatesnih proizvoda na bazi majoneza u Srbiji. Osim proizvoda za široku potrošnju, Dijamant proizvodi i sirovine za druge prehrambene industrije, pre svega za konditorsku industriju i pekarstvo.\nUporedo sa pomenutim aktivnostima, formirana je snažna distributivna mreža, kojom je pokrivena čitava teritorija Srbije, sa distributivnim centrima u Beogradu, Nišu, Čačku, Vrbasu i Zrenjaninu. Dijamantovi proizvodi postali su dostupni potrošačima i u najzabačenijim delovima zemlje, kompanija je zauzela vodeće tržišno učešće u uljima, margarinima i majonezima.\nKompanija je takođe značajan činilac u sektoru poljoprivrede, naročito u oblasti proizvodnje uljarica, što podrazumeva razvoj partnerskog odnosa sa poljoprivrednim proizvođačima, kao i razvoj logističke pokrivenosti u svrhu otkupa i savremenog, bezbednog skladištenja uljarskih kultura.\nKao vodeći proizvođač u okviru uljarske industrije, kompanija ima za cilj da kontinuirano ulaže u razvoj novih i unapređenje postojećih proizvoda, kao i u razvoj samih proizvodnih procesa, u skladu sa najnovijim svetskim tendencijama u razvoju prehrambene tehnologije.


Uređuje se zgrada starog Zanatskog doma - VOM\nNaslovnaVestiDruštvoUređuje se zgrada starog Zanatskog doma\nUređuje se zgrada starog Zanatskog doma\nčetvrtak, 30. avgusta 2018 : 09:52\nNekadašnja zgrada Zanatskog doma u Vranju, koja se nalazi u samom centru grada i pod čijim krovom je bio nekadašnji bioskom „Sloboda“, kao i čuveni „Vranjski izlog“ trebalo bi uskoro da dobije stari sjaj, jer se kako je saopštila gradska uprava intezivno radi na rekonstrukciji.\nSprovedeni su radovi na adaptaciji lokala, koji se nalazi u prizemlјu, u šta je uloženo oko 500.000 dinara. Sledeći korak biće izvođenje građevinskih radova na pokrivanju dela objekta, a vrednost ovih radova je 250.000 dinara.\nU narednom periodu planirano je uređenje fasade, kao i svih neophodnih aktivnosti, kako bi objekat potpuno bio stavlјen u funkciju. Podsećanja radi, presudom Apelacionog suda u Nišu, ova zgrada vraćena je u vlasništvo grada Vranja, nakon gotovo pola veka.\nPrethodni tekstŠpanska serija sa primesama pornografije loše produkcije\nSledeći tekstOdržan čas u prirodi na izletištu Pržar


Smenjen komandant američke Sedme flote\nAmeriči brod "Džon S. Mekejn" sudario se ove nedelje sa tankerom kod obale Singapura\nAmerička ratna mornarica je saopštila danas da je komandant američke Sedme flote, viceadmiral Džozef Okoin, smenjen posle niza incidenata sa ratnim brodovima u Tihom okeanu.\nZvaničnici su naveli da je Okoin smenjen zbog gubitka poverenja u njegove komandne sposobnosti.\nTa odluka je doneta zbog incidenata koji su se dogodili od januara na Pacifiku, uključujući dve nesreće u kojima su pripadnici mornarice stradali ili nestali. Sedam osoba je stradalo u junu kada se američki ratni brod "Ficdžerald" sudario sa teretnim brodom u blizini obale Japana.\nAmeriči brod "Džon S. Mekejn" sudario se u ponedeljak sa tankerom kod obale Singapura, pri čemu je povredjeno pet mornara, a 10 je nestalo.\nZvaničnici su naveli da novi komandant američke Sedme flote, kontraadmiral Fil Sojer, odmah preuzima komandu.


Atletsko prvenstvo BiH: Amel Tuka prvi na 400 metara u Zenici – Fokus.ba\nPronašao formulu za uspjeh\nU trci na 400 metara Amel Tuka ostvario rezultat 47,11\nNajbolji bh. atletičar Amel Tuka slavio je danas u trci na 400 metara na pojedinačnom prvenstvu Bosne i Hercegovine u atletici za seniore, vremenom 47,11, javlja Anadolu Agency (AA).\nTuka je ovim rezultatom u Zenici slavio ispred klupskog kolege Abedina Mujezinovića, koji je ostvario rezultat 48,24, te Rusmira Malkočevića iz Slobode s vremenom 48,89.\n“Po planu je, pošto se vraćam na taj bazni period, poslije dobrih trka koje sam imao, trener je uklopio da idem danas 400 metara, da je uklopim kao trening, tako da je glavni cilj Svjetsko prvenstvo, da se vratim u formu, da istrčim dobar rezultat prije Svjetskog prvenstva i budem u Dohi najspremniji”, rekao je Tuka.\nTuka je iznio i planove za budućnost, a fokus mu je na Svjetskom prvenstvu u atletici, koje će održati u Dohi krajem septembra i početkom oktobra ove godine.\n“Bit ću na planini gdje ću se pripremati, nisam baziran na finale Dijamantne lige nego na top formu pred Dohu. Trudit ću se s trenerom da budem što spremniji, da u finalu istrčim dobro vrijeme koje će mi dati samopouzdanje pred Dohu ali i dobar plasman. Trčao sam i 2015. i 2016. u Briselu, ali tada nije bio ovaj sistem bodovanja, tad su mogli samo s najboljim rezultatima trčati, a sada morate imati dovoljna broj bodova iz prethodnih trka bez obzira na rezultat. To je veliko priznanje za mene i sretan sam i ponosan što sam jedini bh. predstavnik na finalu najveće lige, Dijamantne lige u atletici, to je velika čast”, rekao je Tuka.\nTuka je rekao kako je težak period iza njega i kako je pronašao rješenje zajedno sa svojim trenerom za probleme s kojima se susretao te je sada u njegovom timu prisutan veliki broj stručnjaka, od nutricionista do fizioterapeuta.\nŽKK Mladi Krajišnik izbačen je iz Prvenstva BiH za košarkašice\nŽKK Mladi Krajišnik nije izmirio svoje finansijske obaveze prema KSBiH po osnovu odluke organa KSBiH\nreakcija na sankcije\nSmatram da bi organizacije koje su odgovorne za ovo, mislim na ruske organizacije koje se bave tim pitanjima, trebale razmotriti osporavanje ovakve...


Učenice Tehničke škole za borbu protiv korupcije - Dnevnik Juga\nHome / DRUŠTVO / Učenice Tehničke škole za borbu protiv korupcije\nDnevnik Juga 21/11/2019\tDRUŠTVO, Vlasotince Leave a comment\nUčenice Tehničke škole u Vlasotincu su sredinom novembra meseca prisustvovale dvodnevnom treningu na temu “Mreža mladih Srbije protiv korupcije”.\nNaime, Andrijana Ilić i Daliborka Petrović sa svojom mentorkom profesorkom Biljanom Stanković i sa svojim vršnjacima iz još deset opština su se kroz dvodnevne radionice upoznale sa aktivnostima koje su vezane za ovu temu, a koje će se realizovati u narednom periodu. Na treningu su učestvovali mladi sa svojim mentorima iz Sombora, Beograda, Jagodine, Majdanpeka, Bora, Zaječara, Bujanovca, Vranja, Vladičinog Hana i Vlasotinca.\nAntikoruptivne aktivnosti i vršnjačke edukacije Tehnička škola će spovoditi u narednih šest meseci. Prva javna akcija biće realizovana 9. decembra u okviru obeležavanja Međunarodnog dana borbe protiv korupcije. Završna konferencija na kojoj će biti sumirano ono što je do tada urađeno planirana je za april mesec u Vrnjačkoj Banji.\nDvodnevne treninge na temu “Mreža mladih Srbije protiv korupcije” je organizovalo Udruženje građana “Svet reči” u Velikoj Plani.\nPrevious Počela isplata redovne i privremene novčane naknade za oktobar\nNext Policija snima utakmicu FK „Radnički“ – FK „Crvena Zvezda“


Lekcija iz diplomatije - Nezavisni stav\nLekcija iz diplomatije\nDejan Šajinović 12.11.2017 20:22\nRezolucija koju je Savjet bezbjednosti usvojio o BiH na prošloj sjednici potvrdila je tri važne činjenice koje možda i znamo, ali koje često gubimo iz vida.\nPrva činjenica je da je BiH međunarodni protektorat, pod upravom Ujedinjenih nacija, i da je visoki predstavnik jedini ovlašteni tumač civilnog aspekta Dejtonskog sporazuma. Dakle, BiH nije u potpunosti suverena - BiH je zemlja u tranziciji od međunarodnog protektorata ka punom suverenitetu, ali dok god suverena ne bude, uloga visokog predstavnika ne može se ignorisati - svako osporavanje njegovog autoriteta je antidejtonsko.\nDruga činjenica je da je za vojnobezbjednosni dio implementacije Dejtona zadužena vojna misija EU, EUFOR, i to pod punim pokroviteljstvom NATO saveza. I isto kao i u civilnom dijelu implementacije, tako su i Oružane snage BiH u tranziciji od vojne zavisnosti od NATO-a i EU ka punom suverenitetu, i dužne su da sa EUFOR-om i NATO-om sarađuju.\nTreća činjenica je da je za sve gore navedeno glasala i Rusija. Ruski predstavnik u UN-u jeste pozvao na zatvaranje OHR-a i predaju punog suvereniteta vlastima i subjektima u BiH, Incka optužio za srbofobiju, ali je ipak za rezoluciju glasao, i sve činjenice koje su iz nje proistekle.\nI tu bi možda trebalo istaći i četvrtu činjenicu, koje u rezoluciji nema, ali koja je za nas i te kako važna. Rusija je ozbiljna zemlja koja zna da je kompromis umijeće mogućeg - Rusija je pristala na sve gore navedeno i zauzvrat tražila da se iz evropskih integracija izbaci dio koji se odnosi na put BiH ka NATO-u.\nU praksi, to se zove diplomatija - nešto daš ti, nešto daju drugi, na kraju niko ne dobije sve, ali svi dobiju nešto.\nŠta mislite koliko bi BiH trebalo da postane normalna zemlja kada bi i naše vođe naučile kako se pravi kompromis? Možda BiH nikako da postane suverena zemlja i da se riješi međunarodnih ktitora baš zato što nam elite nisu naučile prvu lekciju iz diplomatije?